Oktabr 2020 – 2 sahifasi – ВОҲА\nАҚШда бўлажак президент сайловлари олдидан “ҳиссиётлар жунбушга келган” бир пайтда экспертлар ким АҚШнинг 46-президенти бўлишини башорат қилишмоқда. Ҳайвонлар ҳам бундан мустасно эмас. Россиянинг Красноярск шаҳридаги ҳайвонот боғида Оқ уйнинг кейинги раҳбарига овоз бериш жараёни бўлиб ўтди. Ҳайвонларга бўлажак АҚШ президентини танлаш имконияти берилди. Бунинг учун йиртқичлар олдига икки номзод – Дональд Трамп (республикачи) ва Жо Байден (демократ) акс этган иккитадан тарвуз келтиришди. Сўнгра уларнинг қайси бирини танлашига қараб, сайлов натижалари борасида башорат қилинди. Албатта, бу ҳазил тариқасида овоз бериш жараёнини олдиндан билишнинг усули. 3 ноябрь куни АҚШда ким президент этиб сайланиши…\nНавоий вилояти Конимех туманида 28 октябрь куни Matiz автомобили иштирокида юз берган йўл-транспорт ҳодисаси оқибатида машина салонида бўлган икки ойлик чақалоқ вафот этди. Бу ҳақда Ички ишлар вазирлиги Йўл ҳаракати хавфсизлиги бош бошқармаси хабар берди. Маълум қилинишича, 28 октябрь куни Конимех туманидан ўтувчи А-379 автомобиль йўлида Навоий—Зарафшон—Учқудуқ йўналишида ҳаракатланиб кетаётган Matiz автомобилининг шинаси ёрилиб кетган. Натижада автомобиль йўлдан чиқиб кетган. Автомобиль салонида бўлган ҳайдовчининг икки ойлик фарзанди Зарафшон шаҳар шифохонасига олиб борилган. Бироқ чақалоқ ҳушига келмасдан вафот этган. Мазкур ҳолат юзасидан Конимех туман ИИБ томонидан Жиноят кодексининг 266-моддаси 2-қисми (одамлар ўлимига…\nЎзавтосаноат» трансформация қилинади – президент фармони\nЎзбекистон президентининг «Давлат иштирокидаги корхоналарни ислоҳ қилишни жадаллаштириш ҳамда давлат активларини хусусийлаштиришга оид чора-тадбирлар тўғрисида»ги фармони билан трансформация қилинадиган йирик давлат корхоналари ва хўжалик бирлашмалари рўйхати тасдиқланди. Рўйхатдан «Навоий кон-металлургия комбинати», «Ўзбекнефтгаз», «Ўзтрансгаз», «Ҳудудгазтаъминот», «Ўзбекистон миллий электр тармоқлари», «Ўзбекгидроэнерго», «Ўзкимёсаноат», «Ўзбекистон почтаси», «Ўзбектелеком», «Ўздонмаҳсулот», «Ўзавтосаноат», «Тошшаҳартрансхизмат», «Ўзбекистон темир йўллари», Uzbekistan Airways, Uzbekistan Airports ва бошқа корхоналар ўрин олган. Иқтисодий тараққиёт ва камбағалликни қисқартириш вазирлиги, Молия вазирлиги, Монополияга қарши курашиш қўмитаси, Коррупцияга қарши курашиш агентлиги, Давлат активлариини бошқариш агентлиги 2020 йил 1 декабрга қадар рақобат муҳитига таъсир қиладиган имтиёз ва преференсияларни хатловдан…\nТуғилганлик ҳақидаги гувоҳномани расмийлаштириш қанчага тушади? /// 1) ФҲДЁ бўлими томонидан янги гербли гувоҳномалар берганлик учун (ўлим ҳақидаги гербли гувоҳнома бундан мустасно) герб йиғимининг миқдори – базавий ҳисоблаш миқдорининг 15% (33 минг 450 сўм) этиб белгиланган.\n28.10.2020 28.10.2020 Voha gazetasi0 comment\nСўнгги кунларда ижтимоий тармоқларда ФҲДЁ идоралари ходимлари томонидан туғилганлик тўғрисидаги гувоҳномаларни расмийлаштиришда ортиқча маблағ ундирилаётгани тўғрисида изоҳлар кўпайди. Давлат хизматлари агентлиги ушбу масала юзасидан муносабат билдириб , ФҲДЁда қанча тўлов қилиш кераклиги ҳақида маълумот берди: 1) ФҲДЁ бўлими томонидан янги гербли гувоҳномалар берганлик учун (ўлим ҳақидаги гербли гувоҳнома бундан мустасно) герб йиғимининг миқдори – базавий ҳисоблаш миқдорининг 15% (33 минг 450 сўм) этиб белгиланган. 2) шунингдек, ФҲДЁ органлари қуйидаги ихтиёрий пуллик хизмат учун ҳақ ундириши мумкин: а) фуқаролик ҳолатлари далолатномалари бўйича ҳуқуқий тушунтириш бериш ва уларга тегишли ўзгартириш киритиш учун…\n85 йилдан бери тўлиқ таъмирланмаган мактаб қайта қурилди Косон туманидаги 23-умумий ўрта таълим мактаби 1935 йилдан буён тўлиқ таъмирланмай, хароба ҳолга келиб қолган эди. Бугунги кунда ушбу мактабда 3 млрд 400 млн сўм маблағ эвазига 3 қаватли янги бино қад ростлади ҳамда фойдаланишга топширилди. Янги бино таркибидан 2 та ўқув-лабаротория хонаси, 6 та фан кабинети, ўқитувчилар хонаси ва 6 та ёрдамчи хоналар ўрин олган бўлиб, ҳозирда 510 нафарга яқин ўқувчилар ўқитилмоқда. Таълим жараёналари эса 52 нафар малакали устоз-педагоглар томонида олиб борилмоқда.\nХитойлик олимлар олис Чжэцзян провинциясида улкан ғор сирини аниқлашга уринмоқда, деб ёзади «Мир новостей» (2020 йил, 35-сон) ҳафтаномаси. Қадимги одамлар томонидан яратилган сирли ғорнинг катталиги ақлни лол қолдиради. У камида 30 минг квадрат метр майдонни эгаллаган. Олимлар ғор табиий ҳолда ҳосил бўлмагани, ўйиб қазилганини аниқлашди. Деворларда чўкич излари кўриниб турибди. Улар бир-бирига параллел равишда, ақл бовар қилмас аниқликда шифт бўйлаб таралган. 36 та ғордан иборат ерости синоати икки минг йилдан кўпроқ вақт илгари ўйилган, деб тахмин қилинмоқда. Ғор мавжудлиги ҳақида одамлар тасодифан билиб қолишди – маҳаллий фермерлар халқ тубсиз, деб…\nЎзбекистонда хизмат кўрсатган артист Шодия Абдуқодирова (Тўхтаева) оилали бўлгач, бироз ижоддан чекинди. У журналист Наргиза Муродова билан бўлган суҳбатда унинг сабабини қуйидагича изоҳлади. — Болаларимга сарфламаётган вақтимни қизғанаман (кулиб). Масалан, менга таклиф этилган ролни бошқа актриса каминадан яхшироқ ижро этиши мумкин. Чунки ижодда ягона эмасман. Аммо фарзандларим учун бир донаман, бошқа инсон менинг ўрнимни босолмайди. Бола учун энг яхши парвариш бу — эътибор ва меҳр. Агар улар ўз вақтида болага берилса, у руҳий кемтиклик сезмай улғаяди. Бу билан ўта меҳрибон онаман деёлмайман. Бағри совимаслиги учун меҳр бераман, тарбияси издан чиқмаслиги…\n27.10.2020 Voha gazetasi0 comment\n– Шаҳримиз тозалиги ва озодалигини сақлаш мени энг кўп қийнаётган масалалардан бири саналади. Шаҳримиз кўчаларини тоза ва озода сақлаш учун ҳар куни ободончилик ишлари олиб борилаяпти. Бироқ эртасига кўчаларни бир айланиб қарасангиз кўча ва ариқлар яна чиқиндига тўлиб туради. Кимдир сув ичиб идишини кўчага улоқтираяпти, биров музқаймоқ еб қоғозини ташламоқда, яна бошқаси сигарет чекиб қутисини кўчага отиб кетаяпти. Шаҳримизни тоза ва озода сақлашни ҳар биримиз ўзимиздан бошлашимиз кераклигини одамларга тушунтиришимиз керак. Бунинг учун депутатларимиз бизга ёрдам бериб, жойларда тарғибот-ташвиқот ишларини олиб бориш билан бирга жамоатчилик назоратини ҳам кучайтирса шунда натижага…\nКун аварияси: UzAuto Motors енгил машиналари ортилган автовоз аварияга учради (ВИДЕО)\nTelegram’даги «Эхо Узбекистана» каналида UzAuto Motors компанияси томонидан ишлаб чиқарилган янги енгил автомобилларни олиб кетаётган автовоз аварияга учрагани тасвирланган видео пайдо бўлди. Видеодан кўриш мумкинки, Андижон вилоятига тегишли давлат рақамига эга автовоз йўлда ҳаракатланиш вақтида бошқа бир юк машинаси билан йўл-транспорт ҳодисасини содир этган. Автовоз устидаги Nexia ва Cobalt автомобилларига жиддий зарар етган, айримларининг орқа бампери осилиб қолган бўлса, баъзиларининг юкхонаси пачоқланган. Авария нима сабабдан ва кимнинг айби билан юзага келгани тўғрисида маълумот берилмаган.


Украинада бедарак кетган фарғоналик Алимардон Раҳматов.\n“Алимардон менинг энг яқин дўстим¸ мен унга ҳар қандай шароитда қўлимдан келганча ëрдам беришга тайëрман. Фақат қаердалигини менга ëки онасига билдирса бўлди”¸ дейди Озодликка мурожаат қилган Алимардоннинг ўртоғи.\nУнинг айтишича¸ 2012 йилда педагогика коллежини тугатар-тугатмас¸ аммасининг ўғли билан Санкт-Петербургга келган Алимардон¸ ноқонуний тарзда қурилишда ишлаб юрган ва Украинага ҳужжат тўғирлаш учун чиққанда¸ паспортига тақиқ босилган.\nШундан сўнг¸ аммасининг ўғли Россияга қайтган¸ Алимардон эса¸ Киевда тожикистонлик йигитлар билан бировларнинг уйида ҳар хил ишларни қилиб юрган.\n“Охирги марта мен у билан 2013 йил сентябрида гаплашдим ва у менга яқинда уйга кетмоқчилигини айтди. Онасига октябрь ойида телефон қилиб¸ билет олдим¸ уйга қайтаяпман¸ деганча бедарак”¸ дейди Алимардоннинг дўсти.\nАлимардоннинг пул ва жаннат ваъдасига учиб¸ Исломий давлат каби жиҳодий гуруҳлар сафига қўшилиш учун Сурия ëки Ироққа кетган бўлиш тахминига фақат 20 фоиз эҳтимол беришини таъкидлаган суҳбатдош¸ энг катта фарази оиласидаги нотинчликдан безган дўсти¸ ўзбекистондагилар билан алоқани узишга қарор қилган бўлиши эканини айтади.\nСуҳбат сўнггида у дўстидан тирик бўлса¸ онасига телефон қилишни¸ айни пайтда¸ Алимардон тақдиридан хабардорлар бўлса¸ улардан билганларини Озодликка билдиришни сўради.\nАлимардоннинг дўсти билан суҳбатни қуйида тинглашингиз мумкин.\nАлимардоннинг дўсти билан суҳбат


Кант ҳақида — У ким, бу нима — QOMUS.INFO\nQOMUS.INFO > К ҳарфи > КАНТ\nКАНТ (Kant) Иммануил (1724.22.4 — Кенигсберг — 1804.12.2) — немис файласуфи. Немис классик фалсафасининг асосчиларидан бири. Кенигсберг ун-тида проф. (1770—96). Мантиқ ва метафизикадан ҳамда табиий фанлардан, хусусан, геогр. дан дарс берган. Кант критицизм ёки трансцендентал фалсафанинг асосчиси ҳисобланади. Кант фалсафаси қуйидаги ривожланиш босқичини босиб ўтди:\n1) , табиий-илмий босқич (1747—| 1755) — бу даврда «Осмоннинг умумий табиий тарихи ва назарияси» (1755) асарини ёзди, бунда у ўзининг космогоник назариясини олга сурди (қ. Кант гипотезаси);\n2) метафизик босқич — у Вольф метафизикасидан воз кечиб, танқидий олами ва ақл-идрок оламининг шакли ва асослари ҳақида», 1770);\n3) танқидий босқич — бу даврда Кант кўпроқ билиш муаммолари билан шуғулланди. «Соф аклнинг танқиди» (1781), «Амалий ақлнинг танқиди» (1789),. «Мулоҳаза қобилиятининг танқиди» (1790) асарлари шу даврда ёзилган. Кант билиш назариясида агностицизмга мойил. Кант билиш жараёнида «нарса ўзида» билан «биз учун нарса»ни бир-биридан фарқ қилади. «Нарса ўзида» — ўзича мавжуд бўлган объектдир. «Биз учун нарса» — объектнинг инсон идрок қилган қисмидир. Унинг фикрича, инсон «нарса ўзида» (моҳият)ни билишга қодир эмас, у фақат «биз учун нарса»ни, яъни ҳодисаларни билиши мумкин. Кант агностицизми инсон билими аниқ тарихий характерга эга эканлиги билан чегараланганлигига, инсон ҳеч вақт ҳамма нарсани охиригача билиб ололмаслигига асосланган. Борлиқнинг барча қисмлари билиш объекти бўла олмаслиги ҳам бу ерда муҳим аҳамиятга эга;\n4) танқидийдан кейинги босқич — бу давда Кант мантиқ, пед., табиий геогр. ва прагматик антропология (яъни характерология)га оид маърузаларини нашр эттирди. Кант фикрича, инсон тажриба ва амалиёт билан ҳар қандай билимга эга бўлавермайди. Инсонда априор (тажрибагача) билимлар ҳам бўлади. Булар туғма билимлардир (мас, мат., фалсафа ва б.). Илмий билишнинг ишончлилиги ва ҳақиқийлиги унинг энг умумийлиги ва зарурийлиги билан белгиланади. Кант ўз фалсафасида билиш назариясини биринчи бўлиб фалсафий муаммо сифатида атрофлича ишлаб чиқишга ҳаракат қилди.\nКантнинг ахлоқий қарашлари унинг «Ахлоқ метафизикаси асослари» (1775), «Инсон табиатидаги азалий ёмонлик» (1792) каби асарларида баён қилинган. Ахлоқий бурчни ахлоқий қонун шаклида таърифлайди. Унинг маъноси шуки, ҳар бир инсон шундай хатти-ҳаракат қилиши лозимки, бу бошқалар учун ҳам қоидага айлансин. Кант виждонни ахлоқий ҳакам деб таърифлайди. Инсонларнинг бир-бирига муҳаббати ва ҳурмати асосий инсоний бурчлардир. Гаман, Гердер ва Якоби К. нинг ғояларига қарши чикдилар. Фихте, Шеллинг, Гегель эса ўзларининг идеалистик метафизикасини Кант номи билан боғладилар. Кант ўзининг ижтимоий фалсафасида ахлоқни сиёсатдан устуворлигини таъкидлайди. У бошқа халқлар ерларини босиб олиб ўзини оклашга уринишни, жиноят қилиб ўз айбига иқрор бўлмасликни, ажратиб ташла ва хукмронлик қил ақидасини ахлоққа зид хатти-харакат деб баҳолайди. Кант фикрича, инсон хуқуқи муқаддасдир. Кантнинг қарашлари кейинги илмий ва фалсафий тафаккур тараққиётига таъсир кўрсатди. 19-а. нинг 60-й. ларида Кант ғоялари асосида неокантчилик вужудга келди.


Абдулла Қодирийнинг «Ўткан кунлар» романи 1925 – 1926 йилларда чоп этилган бўлиб, тарихимизнинг энг кир, қора кунларини, яъни Худоёрхон даври билан боғлиқ тарихини воқеларга асосан иш тутилган. Ёзувчининг айтшича, бу китобни беш марта ўқиш керак экан. Шунда ўқувчи тарихини, сиёсати, одоби, тилни, урф-одатни ўрганар экан. Қўлингиздаги роман «Ўткан кунлар»нинг 1926 йилда чиққан асл нусхасининг Хондамир Қодирий изоҳ ва шарҳлар билан тўлдирилган 1992 йилги наширга асосан чоп этилди. Ўйлаймизки, сиз уни ўқиб бир олам таассурот оласиз. Шунингдек, «Ўткан кулар»нинг тақдири ҳақида кенг маълумотга эга бўласиз.\nНоми: «Ўткан кунлар» (роман ва унинг тақдири)\nҲажми: 556 бет\nЎлчами: 60×84 1/16 \nКўрилган сони: 2625\nўткан кунлар, роман, o'tkan kunlar, roman\n«Имом Абу Исо Термизий»(ҳаёти ва ижоди саҳифалари)Ушбу рисола буюк муҳаддис Абу Исо Муҳаммад Термизий (824-892)нинг ҳаёти ва ижодига бағишланади. Унда..


19:50 / 26.12.2016\nГерманиянинг BMW компанияси 2017 йилда i8 гибрид купесини рестайлинг ва модернизация қилади. Бу ҳақда, ўз манбасига асосланган ҳолда BMW Blog хабар қилмоқда.\nТахминларга кўра, янгиланган моделда Формула Е чемпионатида қатнашган электр болиднинг хавфсизлик тизими қўлланилади. Аслида, ўша пойга машинаси ҳам i8 негизида барпо қилинган. 1,5 литрлик, уч цилиндрли ички ёнув двигатели ҳамда электромотордан иборат агрегат 362дан 377 от кучигача кучаяди.\nҲозирча, от кучининг ортиши унинг динамикасига қанчалик таъсир қилиши номаълум. BMW i8 жойидан «юз»га 4,4 сонияда эриша олади, унинг энг юқори тезлиги соатига 250 километрга етганида электроника билан чекланади.\nБундан ташқари, купега литий-ионли аккумуляторларнинг модернизация қилинган тўплами ўрнатилади. Унинг ҳажми 7,1дан 10 киловатт-соатгача ортади. Аммо, бу унинг ҳаракатланиш масофасини қанчалик узайтириши ҳам маълум қилинмаган. Ва ниҳоят, BMW i8 такомиллашган подвескага эга бўлади.\nГермания BMW i8 Формула Е


Melbet тортиб олмоқ на Android текин\nMelbet — бу спортга пул тикиш бепул иловаси\nMelbet — бу реал вақт режимида спортга пул тикиш учун Россиядаги энг йирик пул тикиш компанияларидан бирининг расмий иловаси.\nAndroid-га Melbet-ни ўрнатиш\nMelbet букмекерлик компанияси иловасини смартфон ёки планшетга ўрнатиш учун «Юклаб олиш» тугмасини босишингиз керак.\nРўйхатдан ўтиш вариантларидан бирини танлашингиз керак:\nбир марта босиш орқали — фойдаланувчи фақат мамлакат ва валюта кодини танлаши керак;\nтелефон орқали — рўйхатдан ўтиш учун сиз телефон рақами ва валюта кодини киритишингиз керак;\nтўлиқ — ўйин иштирокчисининг барча шахсий маълумотлари киритилган бўлиши керак, бу аккаунтни кейинчалик текшириш ва молиявий оператсиялари учун зарур.\nРўйхатдан ўтгандан сўнг, сиз пул тикиш экранига ўтасиз. У ерда сиз энг машҳур ўйинлар рўйхатини ва уларнинг хар бири ҳақида батафсил маълумотни топасиз.\nВоқеаларнинг жонли онлайн транслятсиялари.\nMelbet-ни компютерга ўрнатиш\nБиз Windows учун Melbet иловаларини бир тугмани босиш орқали ўрнатишни таклиф қиламиз. Қонуний дастурий таъминотдан фойдаланиш трафикни тежаш ва онлайн жонли коеффициентлар билан ишлаш имконини беради. Фойдаланувчилар ишлайдиган сайт ойнасини излашлари ва интернет провайдерлар блокировкасини четлаб ўтишлари шарт эмас, дастур буни автоматик равишда амалга оширади.\nAndroid учун Melbet иловасини ноутбук ёки шахсий компютердан юклаб олиш, кейин эса смартфон ёки планшетга ўтказиш мумкин.\nMelbet букмекерлик компанияси дастурида сиз сўнгги ўйинлар натижаларини ва ўйинларнинг график транслятсияларини онлайн қидиришингиз мумкин. Android гаджетингиздан пул тикинг, натижаларни кўринг ва кўп усуллардан энг мосини танлаб, пул ечиб олинг.\nҚулай ва тушунарли интерфейс.\nПул маблағларини киритиш ва ечиб олишнинг кўплаб усуллари.\nБарча актуал спорт янгиликлари.\nСмартфондан пул тикиш имконияти.\nБизнинг сайтимиздан сиз Android учун Melbet сўнгги версиясининг apk-файлини юклаб олишингиз мумкин — бу бепул, рўйхатдан ўтиш, шубҳали ҳаволаларни босиш ёки SMS юбориш талаб қилинмайди.\nТортиб олмоқ илова Melbet 50(4047)\nТортиб олмоқ илова Melbet 49(3765)\nТортиб олмоқ илова Melbet 48(3437)\nТортиб олмоқ илова Melbet 47(3307)\nТортиб олмоқ илова Melbet 45(2953)\nAndroid учун Мелбет иловасини қандай қилиб бепул юклаб олиш мумкин?\nБизнинг сайтимизда Melbet букмекерлик компанияси ишлаб чиқувчилари томонидан илованинг қонуний ва ишлайдиган версияси мавжуд. Дастурни Android учун бепул юклаб олиш ва ўрнатиш учун: «Юклаб олиш» тугмасини босинг; apk-файлини сақланг; apk-файлини босинг. Шундан сўнг, дастурни ўрнатиш автоматик равишда бошланади.\nЎйин гаровлари билан смартфонда ишлаш қаерда қулайроқ - сайтнинг мобил версиясида ёки Мелбет букмекер иловаси орқали?\nИлова анча қулайроқ: меню тугмалари смартфонлар учун мослаштирилган, улар тез ва муаммосиз ишлайди; маълумотларни юқори даражада ҳимоя қилиш: аккаунтингизга нафақат парол, балки бармоқ изи билан ҳам кириш мумкин; қулай жойлаштирилган ойна: букмекер сайтига кириш учун тегишли ҳаволаларни излашнинг ҳожати йўқ.\nGoogle Play да Мелбет иловаси борми?\nGoogle Play да Melbet иловаси йўқ. Google ўзининг расмий дўконида қимор ўйинлари дастурини жойлаштиришни тақиқлайди.\nТелефонингиздан Мелбетда спортга қандай пул тикиш кераклиги ҳақида айта оласизми?\nТелефон ёки планшетингиздан пул тикиш учун: авторизация қилиш ва хисоб рақамига пул киритиш; «Линя» ёки Live диссиплинасини танлаш; пул тикмоқчи бўлган ўйинни белгилаб олиш; купонда гаров миқдорини кўрсатиш; «Пул тикиш» тугмасини босиш.\nМелбет иловасини сайтингиздан юклаб олиш учун ойна талаб қилинадими?\nЙўқ, талаб қилинмайди. Букмекерлик компаниясининг сайтидан дастурни юклаб олишда ойна керак бўлади, чунки у блокланиши мумкин.\nСмартфонга софтни юклаб олганим учун бонус бериладими?\nЙўқ, Melbet иловани ўрнатганлик учун бонус бермайди. Лекин янги ўйинчиларни рағбатлантириш тизими мавжуд. Melbet-да рўйхатдан ўтганингиздан сўнг, сиз хисоб рақамига киритилган сумма миқдорида мукофот оласиз, лекин бу 15 000 рублдан ошмаслиги керак.\nМуаммосиз кира олиш. Сиз Android учун иловани бепул юклаб олишингиз ва телефонингиз ёки планшетингиздан Melbet расмий сайтида пул тикишингиз мумкин. Ишлайдиган ойнани излаш шарт эмас.\nҚулай ва интуитив тушунарли интерфейс. Ҳатто янги бошлаган ўйинчилар ҳам дастурни бир неча дақиқада тушуниши мумкин.\n1 марта босиш ёки телефон рақами орқали рўйхатдан ўтиш. Melbet-да пул тикиш учун шахсий маълумотларни тақдим этишингиз шарт эмас, аммо пулни ечиб олишда текшириш талаб қилиниши мумкин.\nКенг линия ва таклифлар. «Мелбет» букмекерлик компанияси иловасида 40 дан ортиқ спорт турлари мавжуд, шунингдек электрон спортга ҳам пул тикиш мумкин.\nАкциялар ва бонуслар. Рўйхатдан ўтгандан сўнг, ўйинчига 30 доллар миқдорида бепул фрибет ёки 8 000 рублгача бўлган биринчи депозит бонуси берилади.\nУчрашувларнинг жонли видео трансляциялари йўқ, фақат график трансляциялар мавжуд.\nТўлов тизимларининг сони етарли эмас. Иловада QIWI, «ЮMoney» электрон ҳамёнлари ёки мобил телефондан хисобни тўлдириш мумкин эмас.\nПул маблағларини ечиб олиш 1 минг рубл ёки ундан кўп миқдорда мавжуд.\nТалқин: 4.004 (12.8 Мб)\nТортиб олмоқ Melbet 50(4047)\nТортиб олмоқ Melbet 49(3765)\nТортиб олмоқ Melbet 48(3437)\nТортиб олмоқ Melbet 47(3307)\nТортиб олмоқ Melbet 45(2953)\nТортиб олмоқ Melbet


МУСТАҚИЛЛИК – ҒУРУРИМИЗ, ИФТИХОРИМИЗ - Ўзбекистон овози газетаси\nМУСТАҚИЛЛИК – ҒУРУРИМИЗ, ИФТИХОРИМИЗ\nПатилахон ЭРГАШЕВА, Бувайда туманидаги «Патилахон» фермер хўжалиги раҳбари, Ўзбекистон Қаҳрамони, ЎзХДП фаоли:\nПрезидентимизнинг «Ўзбекистон Республикаси давлат мустақиллигининг йигирма тўрт йиллик байрамига тайёргарлик кўриш ва уни ўтказиш тўғрисида»ги қарорини диққат билан ҳаяжонланиб ўқир эканман, беихтиёр ёшлигимда кўрган-кечирганларим бир-бир кўз олдимдан ўтди...\nОта-онамнинг суяги далада қотган. Ёш бола эдим. Ҳамон эсимда, дала четидаги иккита дарахтга арқон тортиб беланчак ясаб, унга укамни солиб қўярдилар. Мен эса уни тебратиб, «бола боғчалик» қилардим. Баъзи-баъзида устимиздан аэроплан учиб ўтар, сариқ аччиқимтил дори устимизга ёмғирдек ёғарди. Нафас олишга қийналардик. Маҳалламизда бир қанча болалар жигар касалига мубтало бўлгани, бу ўша «сариқ дори»нинг иши экани ҳақида ота-онам суҳбатлашгани ҳам қулоғимда қолган. Тенгдошларим орасида касалхонадан қайтмаганлари бўлган.\nБугун бу гаплар узоқ ўтмишдаги эртакдек бўлиб қолди. Бугунги ёшларга, невараларимга қараб, «қани энди ҳаёт ғилдираги бир айланса-ю, ёш бўлиб қолсам», дейман энтикиб.\nМен деҳқонман, фермерман. Илгари ер давлатники, ер ҳамманики, деган қараш бор эди, аслида эса ернинг эгаси йўқ эди. Мустақиллик туфайли ер эгасига, деҳқонларга берилди. Бир пайтлар йил ўн икки ой боши қора меҳнатдан чиқмаган, тонналаб пахта етиштирган деҳқоннинг, очиғи, косаси оқармаган. Жафокаш деҳқон Мустақиллик йилларида қадр топди, фермер бўлди, ўз ери, ўз мулкига эга бўлди. Меҳнатидан ҳузур кўрди, фарзандларига, оиласига яхши шароит яратиб, кўнгли ҳаловат топди.\nМана, яқинда донни барвақт пишириб, вақтида ўриб олдик. Ҳосилдорлик 50 центнерга етиб, 170 тонналик хирмон кўтардик. Пахтамиз дуркун ривожланяпти. Ўтган йили деҳқончиликдан 130,0 миллион сўм соф даромад олгандик. Бир қисмини қишлоғимиз ободончилигига сарфладик. Фермер хўжалигимиз аъзолари соғлиғини мустаҳкамлаш, фарзандларимиз таҳсил олаётган мактабга қўшимча замонавий ўқув жиҳозлари сотиб олиш каби ишларга ҳам маблағ ажратдик.\nЯна бир гапни айтай, илгари қишлоқ аҳли асосан пахта етиштиришни биларди. Энди барча озиқ-овқат маҳсулотларини ўзимиз етказаяпмиз. Бири бирига туташ боғларни кўриб, қувонасан киши. Болаликда «вьетнам гуручи»ю «польша картошка»сини егандик. Энди-чи? Бувайданинг сархуш ерларида шунақа ширин картошка бўладики, асти қўяверасиз. Дарё бўйларига туташ бурсиққан майдонлардаги шолидан энг мазали ош дамлаймиз.\nДала шийпонимизга компьютер қўйганмиз. Баъзан интернетдан хорижлик деҳқонлар тажрибаси ҳақида ўқиб, муҳокама ҳам қиламиз. Бундай неъматлар фақат Мустақиллик туфайлигина бизга насиб этди. Шунданми, Мустақиллик сўзидан кейин хаёлимга, энг аввал, бахт сўзи келади.\nПрезидентимиз қарорида бугунги кунда фермер хўжаликларимиз нафақат қишлоқ хўжалиги маҳсулотларининг 90-92 фоизини ишлаб чиқараётгани, балки қишлоқ тараққиёти учун масъулиятни ўз зиммасига олган қудратли ижтимоий-сиёсий ҳаракатга айланиб бораётганини кўрсатиб бериш зарурлиги белгиланди.\nШу сўзларни ўқиганимда, тўғрисини айтай, меҳнатга меҳрим, ҳаётга муҳаббатим янада ошди, шундай кунларга етказганига шукур қилдим. Халқимизнинг ризқи бутун, Она юртимиз обод ва фаровон бўлиши биз деҳқонлар, фермерларга ҳам боғлиқ эканини англадим. Танамга қувват кирди, кучимга куч қўшилгандай бўлди.\nКечаги деҳқон билан ҳозирги деҳқон — фермерларнинг турмушида, фикрлаш тарзи ва ҳаётга муносабатида ер билан осмонча фарқ бор, десам, ҳеч муболаға бўлмайди.\nБиз оғир кунларни бошидан кечирган, юрагидан ўтказган авлод эрксизлик, қарамлик нима эканини, мустақил бўлиб ишлаш ва яшашнинг қадрини ёшларимизга кенгроқ тушунтиришимиз, уларнинг қалбига етиб боришимиз керак, деб ўйлайман. Биз бу ишни энг аввал ўзимизнинг оиламиз, фарзандларимиз, набираларимиздан бошлашимиз лозим. Агар фарзандларимиз мустабид замонда бошимизга қандай кулфатлар солингани, ҳаётимиз қанчалик оғир бўлганини билса, ҳис қилса, мустақилликнинг қадрини, халқимиз тақдири ва келажагидаги аҳамиятини чуқурроқ тушуниб етади. Ёш авлодга буни тушунтириш бизнинг вазифамиз, халқимиз, Ватанимиз олдидаги бурчимиз, деб биламан.


Компания ХI Халқаро саноат ярмаркаси ва кооперация биржасида – Codepharm\nHomeAll Posts...Компания ХI Халқаро...\n2016 йил 5-8 апрель кунлари Ўзэкспомарказнинг кўргазмалар майдончасида ХI Халқаро саноат ярмаркаси ва кооперация биржаси бўлиб ўтди. Унда маҳаллий ва хорижий ишлаб чиқарувчиларнинг ютуқлари намойиш этилди. Тиббий ва стоматология техникаси, ускуналари, фармацевтика маҳсулотларини ишлаб чиқарувчи компаниялар ва дистрибьюторлар республиканинг турли ҳудудларидан ташриф буюрган минглаб шу соҳа мутахассисларига ўз маҳсулотларини тақдим этди. Бу йилги тадбирда кўплаб маҳаллий корхоналар қатнашди. Кўргазма иштирокчилари томонидан мингдан зиёд маҳсулот турлари, шу жумладан республикада ишлаб чиқариши 2016 йилда ўзлаштирилган янги намуналар ҳам намойиш этилди.\n«CODE PHARM» МЧЖ ўзи ишлаб чиқараётган маҳсулотларини тақдим этди, кўргазма иштирокчилари учун тақдимотлар ўтказди. Кўргазма жараёнида Ўзбекистоннинг етакчи клиникалари, Тошкент ва вилоятлардаги дорихоналар билан кейинги ҳамкорлик, дистрибуция борасида келишувларга эришилди.\nМузокаралар якунлари бўйича «CODE PHARM» МЧЖ ходимлари компаниянинг янги ишланмаларига қизиқиш билдирган маҳаллий кичик ва ўрта бизнес вакиллари билан алоқаларни ўрнатди. Республиканинг таниқли клиникалари ва илмий марказлари билан тўртта шартнома мувофиқлаштирилиб, имзолашга тайёрланди. Истиқболли лойиҳалар, Ўзбекистон бозорида талабга эга бўлган дори воситаларининг эксклюзив дистрибуцияси бўйича ишлар олиб борилди.\nЮқорида айтиб ўтилганидай, кўргазмада «CODE PHARM» МЧЖ вакиллари халқаро ҳамжамиятга ишлаб чиқаришнинг янги имкониятларини тақдим этди.\nФармацевтика препаратларини ишлаб чиқарувчи Польша корхонасининг шундай кенг кўламли халқаро кўргазмаларда қатнашиши – маҳаллий фармацевтика соҳаси фаол ривожланаётганига яна бир далолатдир. Бундай тадбирларда эга бўлинадиган янги билимлар замонавий жаҳон технологияларини жорий этиш имконини беради, бу ўз навбатида, мукаммал дори воситаларини яратиш гарови ҳисобланади. Янги алоқалар эса польшалик ишлаб чиқарувчиларнинг Ўрта Осиё ва Европа бозорида ишончли шериклик муносабатларини ўрнатишига замин яратади.\n«CODE PHARM» МЧЖ Ўзбекистон Республикаси ҳудудида тез ривожланаётган лойиҳалардан бири ҳисобланади. Айтиш жоизки, компания препаратлари ижтимоий аҳамиятга эга касалликларни даволашда муваффақиятли қўлланиб келинмоқда. «CODE PHARM» компанияси асосий йўналишлар бўйича ҳамкорликни ривожлантирар экан, Ўзбекистон бозорида ўзининг позицияларини мустаҳкамлашга қаратилган турли тадбирларда фаол қатнашяпти. 2016 йил ҳам бундан мустасно бўлмади.


Россияда тақирбошлар ҳужумлари сони ортмоқда\n27 ноябр 2020, Тошкент вақти: 13:58\nРоссиядаги ҳуқуқ ҳимоячилари жорий йилнинг август ойига қадар Россияда миллий нафрат асосида 200га яқин ҳужум уюштирилганини маълум қилди.\nМосква инсон ҳуқуқлари бюроси раҳбари Александр Броднинг айтишича, ашаддий рус миллатчилари – тақирбошлар, асосан, Озарбойжон, Қирғизистон, Тожикистон ва Ўзбекистон фуқароларига ҳужум қилган. 200дан ортиқ ҳужум оқибатида 85 хорижлик ўлган, 230 нафари тан жароҳати олган. Ўлган ва жабрланганларнинг салмоқли қисмини ўзбекистонликлар ташкил этади. Рус миллатчилари хорижликларга, асосан, Москва, Санкт-Петербург, Свердловск ва Ульяновск шаҳарларида ҳужум қилган.


Ғалати йўловчи — KUKALDOSH.UZ\n24.01.2021 / - Мақолалар\nЭрталаб автобус тўхташ жойи ҳар доимгидек одамлар билан гавжум. Интиқ бўлган кўзлар автобус келадиган тарафга қадалган. Баъзилар бетоқатлик билан соатига тез-тез қараб қўяди. Ахир ишга ё ўқишга кечикмай етиб бориш керак, афсуски, улов ҳаяллаб қоляпти. Ҳали унга миниб олиш ташвиши ҳам бор. Лиқ тўла автобусга илиниб олиш озмунча чаққонлик ва маҳорат талаб қилмайди.\nНиҳоят, кутилган улов узоқдан кўриниш берди. Учрашувга чиққан ошиқ ёрининг шарпасини кўрибоқ ҳаяжонлангани каби бекатдаги кутувчилар бирдан жонланиб қолишди. Автобус тўхтайдиган жойни тўғри чамалаб, эшик рўпарасида тура олсангиз, марра сизники – одамлар ўзлари олиб чиқиб қўйишади. Четда қолиб кетсангиз, сиғмай қолиб кетишингиз ҳеч гап эмас – кейинги автобусда омадингизни синаб кўрасиз.\nАвтобус аста юриб келди-ю, олди ва орқа эшикларга одамлар гур этиб ёпирилдилар. 2-3 йўловчи уловдан аранг тушиб олгани замон эшик олдидагилар ўзларини ичкарига урдилар. Орқа эшик олдидаги тиқилинчнинг чеккасида қолган бир йўловчи эшикка ета олмай типирчилаб бир автобус ичига, бир ўзидан олдин турганларга назар ташлади, унинг ортидан яна бир-икки одам эшик олдидагиларга келиб қўшилди. У кўпчилик орасида уловга мина олмасликдан хавфсираб олдинги эшикка кўз ташлади, у ердагиларни озроқ чамалади-да, ўша томонга ҳовлиқиб борди. Бу ерда ҳам олдинги ҳолатига тушди – чеккада сурилиб қолганича ўзидан олдингиларни кутишга мажбур бўлди. Автобус ичи тўлиб боряпти, тўсатдан эшик ёпилса, қолиб кетади. Йўқ, олдинги эшик ҳам бўлмади, яна орқа эшик томон зипиллаб борди, жон-жаҳди билан ўзини улов ичига олмоққа шайланди, дарвоқе, бу ерда одам анча камайган, у эшикка яқин турарди, бироқ ичкаридагилар зич бўлгани учун битта ё иккита одам чиқиб олса ҳам катта гап эди. У яна олдинги эшикка қайтди. Биттагина одам қолибди, яхши, шу одамдан кейин тиқилиб бўлса ҳам чиқа олса, амаллаб манзилга етиб олса бўлади. Лекин…\nАттанг, эшик унинг юзини силаб шарақлаб ёпилди-ю, бир ўзи ташқарида қолди. У беихтиёр орқа эшикка қадам ташлади, бу ерда ҳам эшикнинг икки тавақаси бирма-бир қийналиб ёпилди. Ҳовлиққан йўловчи шунча ҳаракатлари зое кетганидан аламли қиёфада бир ўзи йўл четида автобусга анграйиб туриб қолди. Лиқ тўла автобус оғиргина қўзғалиб, юриб кетди.\nСовет даврида аҳли илмлардан таҳсил олган ҳурматли бир акамиз ўз ҳаётларидан ибратли воқеаларни айтиб берар эдилар. Қуйида улардан бирини эътиборингизга ҳавола қилмоқчиман.\n“Мактабда ўқиб юрган даврларимда таълим олай деб уч ойлик таътил даврида машҳур олимнинг олдиларига бордим. У киши мен билан суҳбатлашгач, Қуръон ёдлашимни тавсия қилиб, менга устоз тайинладилар, турар жой билан таъминладилар. Қуръон ёдлашга киришдим. Устоз берган саҳифани кун бўйи такрор қилиб, эртасига топшираман. Шу зайлда ёдлаш билан машғул эканман, менда бирхилликдан бироз зерикишмикан, йўқ, ҳовлиқишга ўхшаган бир туйғу пайдо бўлди. Ўзимдан илғорроқ талабаларнинг арабча китобларни бемалол ўқиши, мен билмаган масалалар устида баҳс қилишлари ҳавасимни келтирар эди.\nБир куни катта устоз олдиларига бордим. Қуръоннинг ҳаммасини ёдлаш фарз эмас экан, шунга мутолаа чиқарадиган йўналишда дарс олсам нима дейсиз, деган шаклда маслаҳат сўраб, аслида эса илтимос билан бордим. У киши одамни ҳоли жонига қўймай ўз раъйига мажбурлайдиган инсонлар тоифасига мансуб эмасди. Илтимосимни рад этмай “Мабдаул қироат” китобидан дарс қилишимга розилик бердилар. Орадан бир ойча вақт ўтиб, қарасам, “Мабдаул қироат”нинг ўзи билан ҳали-вери мутолаам чиқадиган эмас. Бу ёқда сарф, наҳв деган илмларни ҳам ўқиш керак экан. Ҳисоблаб кўрсам, таътил тугаб, уйга кетсам, бошлаган таҳсилим ора йўлда қолиб, ҳеч нарса ўрганмагандек бўлиб қоламан. Шунда мен “Яхшиси Қуръон ёдлашга зўр берай, ҳарна бир-икки пора ёдлаганим қолади” деган қарорга келдим. Яна катта устознинг олдиларига бордим. Ҳолатимни тушунтирдим, Қуръонга ўтишга изн сўрадим. У киши бироз ўйланиб турди-да: “Эрталаб уйдан ташқарига чиқиб турсам, бекатга бир автобус келиб тўхтади…”, деб юқоридаги воқеани айтиб берди. Мен дарров нима демоқчиликларини тушундим. Устоз кўнглимни оғритмай менга танбеҳ берган эдилар”.\nБу ерда толиби илмни тартиб ва интизомга ундаш бир дарс бўлса, устознинг муомаласи яна битта дарсдир. Дарвоқе, толиби илм ишончли устозлар ҳузурида қунт қилиб, тартиб ва изчиллик билан таълим олса, унга илм юқади, ўрганганлари баракали, билими соз ва хатоси оз бўлади. Аксинча, ҳар соҳадан бир шингил қабилида ҳали у китобдан, ҳали бу китобдан чўқилаб, шуни илм деб юрса, чигалликларга кўп дуч келади, ғалати, нодир фатволарга ўралашиб қолади, ўзи билмаган ҳолда пойинтар-сойинтар гапларни гапириб юборади. Ўз қобилиятига ортиқча баҳо бериб мустақил илм оламан, менга устоз керакмас, деган кимса аниқ шу ҳолга тушади. Шунинг учун қадимда олимлар “Кимнинг устози китоби бўлса, унинг тўғрисидан хатоси кўп бўлади”, деганлар. Юқоридаги воқеани айта туриб ўша устоз: “Автобусга ҳамма минди, ҳатто кейин келганлар ҳам сиғди-ю, боягининг битта ўзи қолиб кетди!” деб урғу берган эканлар.\nКАЛИТ СЎЗ: автобус, бекат, ғалати, интизом, йўловчи, тартиб


Шавкат Мирзиёев Илҳом Алиевни Ўзбекистонга таклиф қилди | Qalampir.uz\nШавкат Мирзиёев Илҳом Алиевни Ўзбекистонга таклиф қилди\nЖамият\t15 Октябрь 2019 20:00 1850\nХабарингиз бор, Ўзбекистон Республикаси Президенти Шавкат Мирзиёев 14-15 октябрь кунлари Озарбайжоннинг Баку шаҳрида ўтган Туркий тилли давлатлар ҳамкорлик Кенгашининг еттинчи саммитида иштирок этди. Энди Ўзбекистон ушбу ташкилотнинг тенг ҳуқуқли аъзосига айланди.\nТашкилот саммитида иштирок этиш баробарида Шавкат Мирзиёев Озарбайжон Республикаси Президенти Илҳом Алиев билан учрашув ўтказгани ҳақида хабар берган эдик. Ўзбекистон раҳбари Озарбайжон Президентини Ўзбекистонга таклиф қилган.\n“Сизни ўзингизга муносиб бўлган вақтда Ўзбекистонга таклиф қиламан. Ўзбекистонга ташриф буюрмаганингизга кўп бўлди. Истардимки, сизга муносиб бўлган вақтда Ўзбекистонга келинг. Бу муносабатларимизга янги мазмун баҳш этсин. Кейин мен ҳам Озарбайжонга, албатта, ташриф буюраман”, деган Ўзбекистон Республикаси Президенти Шавкат Мирзиёев.\nЎз навбатда Озарбайжон Республикаси Президенти Илҳом Алиев Президент Шавкат Мирзиёевнинг таклифини мамнуният билан қабул қилиб, “Таклифингиз учун ташаккур. Мамнуният билан қардош Ўзбекистон диёрига ташриф буюраман”, деган. У сўзида давом этаркан, сўнгги уч йилда Ўзбекистонда олиб борилаётган тарихий ислоҳотларни, ўзгаришларни кузатиб келаётганини айтади.\n“Биз сизнинг раҳбарлигингиз остида Ўзбекистонда амалга оширилган ўзгаришларни диққат билан кузатиб боряпмиз. Ислоҳотлар ва Ўзбекистонни жадал ривожлантириш борасидаги саъй-ҳаракатларингиз ўз самарасини беришига ишончимиз комил. Бугунги кунда мамлакатингиз катта халқаро обрўга эга бўлди ва иқтисодиётда, ижтимоий соҳада амалга оширган ислоҳотларингиз нафақат Ўзбекистон фуқароларига, балки бизга ҳам катта таъсир кўрсатди. Чунки биз дўстлар ва қардош сифатида ҳар доим бир-биримизнинг ютуқларимиздан хурсанд бўламиз”, деган Алиев.\nЭслатиб ўтамиз, Ўзбекистон ва Озарбайжон Республикаси Президентлари ўртасидаги борди-келдиларнинг охиргисига жорий йилда 8 йил тўлди. Сўнгги бор Озарбайжон Республикаси Президенти Илҳом Алиев 2010 йилнинг 27-28 сентябрь кунлари Ўзбекистонга ташриф буюрган эди. Илҳом Алиев ташрифи доирасида Тошкентда Ҳайдар Алиев номидаги маданият маркази очилди. Марказни Президент Алиев ва Шавкат Мирзиёев очиб берганди.\nЎзбекистон Республикаси раҳбарининг Озарбайжонга сўнгги ташрифи эса 2011 йилнинг 11-12 сентябрь кунларига тўғри келган. Ташриф доирасида Баку шаҳрида Алишер Навоий ҳайкали очилган эди.\n01 Июнь 08:05 37189\n02 Июнь 19:50 22840\n31 Май 17:47 21926\n31 Май 15:42 20519\n31 Май 18:09 20277


Вазирлар Маҳкамасининг 3.05.2018 йилдаги 320-сон қарори билан Фермер хўжаликларининг насос агрегатлари ва суғориш қудуқлари истеъмол қиладиган электр энергияси қийматини қоплаш учун Ўзбекистон Республикаси Давлат бюджетидан субсидиялар ажратиш тартиби тўғрисида низом тасдиқланди.\nҲужжатда пахта ва бошоқли дон экинларини етиштирувчи фермер хўжаликларини қўллаб-қувватлашга доир қатор чора-тадбирлар назарда тутилган.\nБиринчидан, жорий йил 1 апрелдан бошлаб насос агрегатлари ва суғориш қудуқлари пахта хом ашёси ва бошоқли дон етиштириш учун истеъмол қиладиган электр энергияси қиймати Давлат бюджети маблағлари ҳисобидан қоплаб берилади. Бунда суғориш ускуналари электр энергияси истеъмолини ҳисобга олиш ускуналари билан жиҳозланган бўлиши керак.\nИккинчидан, сув истеъмолчилари уюшмалари тасарруфидаги, фермер хўжаликлари томонидан фойдаланиладиган насос агрегатлари ва суғориш қудуқлари 1 июнга қадар уларга бепул ўтказиб берилади.\nУчинчидан, ажратилган маблағларнинг йил якуни бўйича иқтисод қилинган қисми энергия тежовчи технологияларни жорий этиш ва суғориш ускуналарини таъмирлаш учун фермер хўжаликлари ихтиёрида қолади.\nЖуда қисқа муддатда сув олиш лимитлари ишлаб чиқилади ва тасдиқланади ҳамда барча сувдан фойдаланувчилар эътиборига етказилади.\nҲужжат доирасида қуйидаги истеъмолчиларга нисбатан харажатларни қоплаш бўйича имтиёзлар татбиқ этилмайди:\nэлектр энергиси истеъмолини ҳисобга олиш ускунасини ўрнатмаган;\nҳисоблагичларни ўрнатган бўлса ҳам, туман электр тармоқлари ташкилотида рўйхатдан ўтмаган;\nпахтачилик кластерлари билан қамраб олинган.\nЭлектр энергияси харажатлари қай тартибда қопланади\nҲар йили ҳудудий ва туман ишчи гуруҳлари ташкил этилади. Туман ишчи гуруҳлари таркибига: молия, қишлоқ хўжалиги, ирригация, ер тузиш ва давлат кадастри туман бўлимлари раҳбарлари, шунингдек маҳаллий электр тармоқлари ташкилоти ва бошқа ташкилотларнинг раҳбарлари киради. Комиссияларга туман ҳокимларининг биринчи ўринбосарлари бошчилик қилади.\nҲар йилнинг 1 апрелигача туман комиссиялари ҳар битта фермер хўжалигига чиқиб, суғориш ускуналари, суғориладиган ерлар ҳолатини ўрганадилар ва хатловдан ўтказадилар, ҳисоблагичларнинг мавжудлигини текширадилар ва далолатномани расмийлаштирадилар. Унда қуйидагилар акс эттирилади:\nускуналарнинг техник параметрлари;\nсуғориш учун электр энергияси истеъмоли харажатларининг ҳисоб-китоби.\nСўнг далолатномалар ҳудудий комиссияларга тақдим қилинади, у ерда уларни ўрганиш ва умумлаштириш асосида вилоят бўйича электр энергияси сарфиётини қоплаш бўйича талаблар ишлаб чиқилиб, Сув хўжалиги вазирлигига тақдим қилинади. У, ўз навбатида, умумлаштирилган маълумотларни Давлат бюджети параметрларини расмийлаштиришда уларни ҳисобга олиш учун Молия вазирлигига тақдим этади.\nМаблағлар туман касса бўлимида истеъмолчига махсус очиладиган шахсий касса ҳисобрақамига ўтказилади. Шунингдек ҳар бир истеъмолчига хизмат кўрсатувчи тижорат банкида махсус ҳисобварақ (23410) очилади.


1. Хавфсизлик ягона ва бўлинмасдир ва уни фақат биргаликда саъй-ҳаракатлар билан таъминлаш мумкин\n2. Ўзбекистон Миллий кутубхонаси Наманганда "Central Asia – 2017" XI Халқаро конференциясига бағишланган матбуот анжумани ўтказди\n3. Табиат ва жамият уйғун бўлсин!\nТабиат ва инсон саломатлигини асраш билан боғлиқ муаммоларни бартараф этишда ҳеч ким четда турмаслиги керак. Зеро, бу борада жамиятнинг ҳар бир аъзоси ўзида масъулият ҳис қилмас экан, давлат ёки ҳукуматнинг ҳаракати, қарор ва дастурлар самарасиз қолаверади. Шу нуқтаи назардан бу йўналишда нодавлат нотижорат ташкилотлари фаолияти қўллаб-қувватланаётгани диққатга сазовордир.\n4. Наманганда "Фарғона водийсида гастроэнтерология ҳафталиги – 2017" биринчи минтақавий илмий-амалий анжумани бўлиб ўтмоқда\n5. Жазодан озод этилганларга маъмурий назорат ўрнатиладими?


Жо Байден: АҚШ қоронғу ва қийин қишга дуч келмоқда - Parstoday\nноябр 24, 2020 13:44 Asia/Tashkent\nБайден: АҚШ қоронғу қишга дуч келмоқда\nАҚШнинг сайланган президенти Жо Байден бу мамлакатда коронавирусни кенг тарқалишидан хавотир билдирди.\nPTN телеканалининг хабар қилишича, АҚШнинг сайланган президенти ўз сўзларида, коронавирус пандемияси туфайли касалхоналарда ётқизилаётган касаллар сонини тобора кўпайиб бориши жуда қоронғу ва қийин бир қишдан дарак бермоқда деб изоҳлади.\nБайден АҚШнинг бир қатор шаҳар ҳокимлари билан виртуал фазо орқали ўтказилган йиғилишда: мен барчангизга бизнинг дастурларимизга қўшилганларингиз учун миннатдорчилик билдираман. Сиз коронавирус тарқалиши қаршисида туриб ушбу эпидемиядан фуқаролар ва юрдошларингизнинг ҳаётини сақлаб ҳимоя қилмоқдасиз. Барчаларингиз ҳам ушбу пандемияга қарши курашнинг биринчи чизиғида турибсиз деб изоҳлади.\nАҚШнинг сайланган президенти шунингдек, вакцинани тарқатиш ва эмлаш масаласида кўп муаммоларга дуч келишлари ва пандемияга қарши кураш олиб бориш учун АҚШ учун кўпроқ сармо кераклигини маълум этди.\nЖо Байден ҳозирги " бўшлиқлар" ни тўлдириш зарурлигини баён этар экан, биз бундан ташқари иқлим ва об-ҳаво ўзгариши, жиноий суд ва эҳтиёжли оилалар каби муаммоларимиз бор. Бинобарин бундай бўлшлиқларни тўлдиришимиз шарт ва зарур деб аниқлик киритди.\nЭслатиб ўтамиз, Америкада коронавирус билан зарарланганларнинг сони 12 миллион 420 минг нафардан ошган ва 257 мингга яқин одам ҳалок бўлган. Америка зарарланганлар ва вафот этганлар кўрсатгичи бўйича дунёда биринчи ўринда турибти.\nБайден: Трампнинг хатти-ҳаракати дунёда Америка ҳақида даҳшатли тасаввур уйғотади


Rost24 - Алишер Қодиров: Рақиб сифатида битта Шавкат Мирзиёевни кўраман\nҚолган партия номзодларини халқимизнинг ўзи жойига солиб қўяди(ми?)\nЎзбекистон Миллий тикланиш демократик партиясидан қўйилган номзод Алишер Қодиров Жиззах вилоятида сайловчилар билан учрашди. Учрашув давомида номзод «Мен рақиб сифатида битта Шавкат Мирзиёевни кўраман» дея айтиб ўтган. «Қолган партия номзодларини ишонаманки, халқимизнинг ўзи жойига солиб қўяди» деб бошқа партия номзодларини ҳам бир эслаб ўтган.\nБу айтилган икки гап Алишер Қодировнинг қанчалик ўзига бўлган ишончини кўрсатиб турибди.\nЭслатиб ўтамиз, А.Қодиров Сайловолди дастурининг умумий мазмуни қуйидагича:\n1. Давлат ривожининг устуни – оила барқарорлигини таъминлаш.\n2. Тарбия ва таълимнинг уч босқичи – боғча, мактаб, олий таълимни тубдан ислоҳ қилиш.\n3. Маҳаллий давлат ҳокимияти, жумладан, ижро ҳокимияти, сиёсий институтлар тизимини янада такомиллаштириш.\nА.Қодиров сайловчилар билан учрашув давомида сўзини яна шундай давом эттирган:\n«Жамият ўзгариши учун ҳар биримизнинг тафаккуримиз ўзгариши шарт. Эшитяпман, баъзи жойларда юртдошларимиз сайловга бормайман, овоз бермайман, деганларини. Сайловда иштирок этмаслик мамлакат тақдирига лоқайдликдир. Агар сайловда иштирок этмасак, ўз муносабатимизни билдирмасак, Ўзбекистон тараққиёти учун қўшишимиз керак бўлган ҳиссани қўшмаган бўламиз!»\nБарчаси сайлов куни аниқ бўлади. Жараённи кузатамиз...\nТег: А.Қодиров сайлов номзод


ЎзА - Кичик саноат зоналаридан кимга, қандай фойда?\n01.02.2018 17:05 Чоп этиш версияси\nҚорақалпоғистон Республикаси Мўйноқ туманида собиқ «Мўйноқ балиқ консерва» комбинати ва илгари 5-қурилиш бошқармаси жойлашган ҳудудлардаги 20,5 гектар майдонда «Мўйноқ кичик саноат зонаси» барпо этилди. 2018-2021 йилларда Қўнғирот, Хўжайли, Тахиатош, Беруний, Амударё ва Чимбой туманларида ҳам кичик саноат зоналари ташкил этиш режалаштирилган. Албатта, бу каби саноат зоналарини кўплаб қуриш мумкин, лекин бундан қандай фойда кўзланган, деган савол пайдо бўлади.\nМасалан, Президентимизнинг 2017 йил 3 майдаги «Нукус-фарм», «Зомин-фарм», «Косонсой-фарм», «Сирдарё-фарм», «Бойсун-фарм», «Бўстонлиқ-фарм» ва «Паркент-фарм» эркин иқтисодий зоналарини ташкил этиш тўғрисида»ги фармони асосида "Нукус-фарм" эркин иқтисодий зонаси учун Нукус тумани ҳудудидан 50 гектар ер майдони ажратилди. 2017 йил 13 сентябрда «Нукус-фарм эркин иқтисодий зонаси дирекцияси» давлат унитар корхонаси ташкил этилди. Асосан фармацевтикага ихтисослаштирилган саноат зонасида жами 48,9 миллион долларлик 8 лойиҳа амалга ошириладиган бўлди.\nКичик саноат зоналари ва эркин иқтисодий зоналардан ким, қандай фойда кўради? Қуйида мутахассисларнинг бу борадаги фикрлари билан танишишингиз мумкин.\nЖаҳонгир Юнусов, Ўзбекистон Республикаси Хусусийлаштирилган корхоналарга кўмаклашиш ва рақобатни ривожлантириш давлат қўмитаси раиси ўринбосари:\n– Бундай саноат зоналарида инвестиция лойиҳаларини амалга оширишга қарор қилган тадбиркор ҳар томонлама ютади. Биринчидан, давлат мулкини 10 йиллик узоқ муддатли ижарага олиш (бошқа турдаги давлат объектини максимал ижарага бериш муддати 5 йил) ва минимал ставкалар бўйича ижара ҳақини тўлаш имкониятига эга бўлади. Тадбиркорлик субъектига шу вақт ичида инвестиция лойиҳасини амалга ошириш, керак бўлса, қурилиш, таъмирлаш ишларини олиб боришга имконият яратиб берилади, муҳандислик-коммуникация технологиялари билан таъминланади. Икки йилгача фойда, мол-мулк ва ягона солиқ тўловларидан озод этилади.\nАйдос Қайипбергенов, Қорақалпоғистон Республикаси иқтисодиёт вазири ўринбосари:\n– Кичик саноат зоналари давлат қарамоғидаги қаровсиз ётган катта ҳудудни эгаллаб турган ишлаб чиқариш майдонларини ободонлаштириш, янги иш ўринлари яратишга хизмат қилади. «Нукус-фарм» эркин иқтисодий зонасида ҳозирча 8 тадбиркорлик субъекти ўз лойиҳаларини амалга оширмоқда. Амалга оширганда ҳам, лойиҳалар оддий ишлаб чиқаришга эмас, юқори технологиялар асосида маҳсулотларни экспортга йўналтириб, керак бўлса, импорт ўрнини боса оладиган маҳаллийлаштириш лойиҳасига киритилган маҳсулотлар ишлаб чиқаришга ихтисослашган. Хомашё ва минерал ресурслар, ҳудуднинг тараққиёт истиқболларидан келиб чиққан ҳолда, фармацевтикага ихтисослаштирилган бу кичик саноат зонасидан келажакда йилига 14,86 миллион доллардан ортиқ маҳсулот экспорт қилиниши режалаштирилмоқда. Ички бозорнинг маҳсулот билан таъминланиши бу алоҳида муваффақият дегани. Улар йилига 2267 тоннадан ошиқ маҳсулот ишлаб чиқариши ва 1109 миллион 500 мингдан ортиқ шприц, инфузион система, тиббиёт шиша идишлари, шунингдек, тайёр дори маҳсулотлари етказиб бериши назарда тутилган. Бу 563 иш ўрни яратиш имконини беради.\nКичик саноат зонасининг ташкил этилиши натижасида шу ҳудуддаги аҳоли газ, электр ва ичимлик суви билан таъминланади. Шимолий автовокзал кўчирилгандан сўнг, бу ер шимолдаги 6 туманга чиқиш дарвозасига айланади. Шунингдек, келажакда Буюк ипак йўли трассаси ҳам шу ердан ўтиши кутилмоқда. «Нукус-фарм» атрофидаги 50 хизмат кўрсатиш шохобчаси, икки-уч қаватли офислар, дорихоналар ҳудуднинг кўркига-кўрк қўшади.\nХолида Матжонова, Ўзбекистон Республикаси Фанлар академияси Қорақалпоғистон бўлимининг табиий фанлар илмий-тадқиқот институти Ўсимликлар экологияси лабораторияси бошлиғи, биология фанлари номзоди:\n– Юртимиз саноатида маҳаллий шифобахш ўсимликлардан дори маҳсулотлари тайёрлаш долзарб муаммо бўлиб келмоқда. «Нукус-фарм» ушбу муаммо ечими йўлидаги муҳим қадамлардан бўлди. Нукус шаҳри ҳудудида бир қанча касалликлар билан курашишга имкон берадиган маданий ва ёввойи доривор ўсимликлар ўсади. Қандли диабет ва жигар касалликлари, гастрит, панкреатитни эмлашда ёрдам берадиган, атеросклерознинг олдини оладиган «Амарант» ўсимлиги, руҳиятнинг бузилишига шифо бўладиган «Адираспан», овқат ҳазмини яхшилайдиган, болаларда қабзиятни енгиллаштирадиган «Сачратқи», оғриқни қолдириш, балғам кўчириш хусусиятларига эга «Алтей», ички қон кетишини, бўғимлардаги оғриқни тўхтатувчи «Окопник», нафас йўллари касалликларида даво бўладиган «Қизилмия илдизи», жигар, ошқозон, бронхит, камқонлик ва аллергик хасталиклар давоси «Отқулоқ» сингари табиий ҳолда ўсадиган ва кўпаядиган шифобахш ўсимликлар шулар жумласидандир.\nҚорақалпоғистон Республикаси ҳудудида кўп тарқалган, тез ўсадиган ва алоҳида парвариш талаб қилмайдиган шифобахш ўсимликлар кўп. Ушбу ўсимликлардан маҳаллий саноатда хомашё ёки тайёр дори ишлаб чиқариш, ички бозордаги дорилар баҳосини арзонлаштириш, синтетик ва сифатсиз дори-дармонларни ички бозордан сиқиб чиқаришга имкон яратади. Бунинг учун экологик тоза ҳудудларда доривор ўсимликларни ўстириш ва кўпайтириш мақсадида плантациялар ташкил этиш лозим. Юқорида номи зикр этилган илмий ҳамда халқ табобатида кенг қўлланиладиган шифобахш ўсимликлар асосан ёввойи ҳолда ўсиб, уруғидан кўпаяди, ер танламайди. Масалан, халқ тилида коврак деб номланувчи "Ферула" доривор ўсимлигининг нормал ривожланиши учун йилига 150 миллиметр намлик кифоя. Бу ўсимлик халқаро тиббиётда ичакни қуртлардан тозалаш, иммунитетни мустаҳкамлаш, сил касаллигини даволашда фойдаланилади.\nКўринадики, кичик саноат зоналари қандай соҳага ихтисослаштирилган бўлишига қарамасдан, мамлакатимизни иқтисодий ривожлантириш ва аҳоли бандлигини таъминлаш, фойдаланилмасдан қаровсиз ётган жойларда янги, замонавий корхоналар барпо этиш орқали бу ерларни ободонлаштириш ҳамда фаол тадбиркорликни қўллаб-қувватлаш, энг муҳими, халқимизнинг турмуш даражасини кўтаришга хизмат қилади.


“Барса” раҳбарияти “Ньюкасл” сўраган юлдузнинг нархини эълон қилди\n18 октябрь, 2021, 21:01\nТеглар:Барселона | Ньюкасл\n“Барселона” плеймейкери Филиппе Коутиньо тез орада Англия премьер-лигасига қайтиши мумкин.\nАслида каталонияликлар анчадан бери қимматбаҳо юлдуздан қутила олмаётган эди. Саудия Арабистони сармоядорлари қўлига ўтиб, бирдан бойиб кетган “Ньюкасл” Коутиньога қизиқа бошлаган “Барселона”дан уни сотиб юбориш имкони пайдо бўлди.\nМаълумотларга қараганда, клуб президенти Жоан Лапорта Коутиньони қишда 42 миллион еврога қўйиб юборишга тайёр.\nТаъкидлаш жоизки, ўйини пасайиб бораётган ярим ҳимоячининг нархи ҳам арзонлаб бормоқда. Transfermarkt портали 29 ёшли футболчини атиги 20 миллион еврога баҳолаяпти. Коутиньонинг каталонияликлар билан ҳамкорлиги 2023 йилнинг ёзигача давом этиши белгилаб қўйилган.\nМЮ футболчисининг тақдири янги мураббийга боғлиқ\nПСЖ, Холанд, Стерлинг - трансфер оламидаги сўнгги янгиликлар


10:24 20 Феврал 2020\n17:42 24.01.2020 (Янгиланган 17:51 24.01.2020) Ҳавола олиш\n2018-2019 йиллар давомида аҳолига электр энергияси учун - 545 млрд., табиий газ учун - 430,8 млрд. сўм асоссиз қарздорлик ҳисобланган.\nТОШКЕНТ, 24 янв - Sputnik. Фойдаланилмаган энергия ресурслари учун асоссиз қарздорликлар белгилангани бўйича Республикада жами 146 та жиноят иши қўзғатилган. Бу ҳақда Республика МИБ ходими АОКАда бўлиб ўтган матбуот анжуманида маълум қилди.\nБош прокуратура ҳузуридаги МИБ директорининг биринчи ўринбосари Хасан Кабирджановнинг таъкидлашича, асосcиз қарздорликнинг келиб чиқиши Бюро органларининг ташкил этилиши билан боғлиқ эмас, бу ҳолатлар Бюро фаолияти даврида кўпроқ юзага чиқди.\nАсоссиз қарздорликнинг юзага келиши сабаби эса, муқаддам истеъмолчи корхоналар томонидан узатилган ресурсларнинг истеъмолчиларга йиллар давомида ҳисобланиб келиниши оқибатида юзага келган.\nЖумладан, истеъмолчиларга асоссиз ҳисобланган қарздорликни хатловдан ўтказиш бўйича ҳукумат топшириғига асосан МИБ томонидан керакли чора-тадбирлар кўрилган.\n2018-2019 йил давомида 429 минг нафардан ортиқ истеъмолчиларга фойдаланилмаган электр энергияси учун 545 млрд сўм, табиий газ бўйича 212 минг нафар истеъмолчиларга 430,8 млрд. сўм асоссиз қарздорлик ҳисобланганлиги аниқланган. Ушбу нореал қарздорлик электрон дастурдаги истеъмолчиларнинг ҳисоб варағидан чиқарилиб, уларнинг бузилган ҳуқуқлари таъминланган.\nМИБ ёрдамида Янгийўл Давлат солиқ инспекцияси ғазнаси бойиб кетди\nБундан ташқари 309 минг нафар истеъмолчиларнинг ҳисоб варағига ортиқча истеъмол ҳажми киритилиши оқибатида 325,3 млрд сўм, 34,8 мингдан ортиқ ҳолатда бир истеъмолчига икки ёки ундан ортиқ ҳисоб-рақамлари очилиши ва қарздорлик ҳисобланиши сабабли 34,3 млрд. сўм нореал қарздорлик аниқланган.\nШунингдек, бузилган хонадонларнинг 34,2 мингдан ортиғида истеъмол ҳажми ҳисобланиши орқали 30,1 млрд. сўм, яшаш уйида мавжуд бўлмаган 25,6 минг истеъмолчиларга 107,1 млрд. сўм асоссиз қарздорлик ёзилган.\nЯна бошқа ҳолатларда 24,5 минг нафар истеъмолчиларга 40,6 млрд. сўм нореал қарздорлик ҳисобланганлиги аниқланган.\nФойдаланилмаган энергия ресурслари учун белгиланган асоссиз қарздорлик ҳисобланиши ҳолатлари бўйича жами 146 та жиноят иши қўзғатилган. Анжуманда қайд этилишича, Бюро томонидан асоссиз қарздорликларни хатловдан ўтказиш чора-тадбирлари давом эттирилмоқда.


ЮРТ СЎҚМОҒИ ЖАҲОНДАГИ ЙЎЛЛАРГА ТЕНГ — “Qoraqalpog'iston tongi” gazetasi\nЮРТ СЎҚМОҒИ ЖАҲОНДАГИ ЙЎЛЛАРГА ТЕНГ\n16.08.2018 16.08.2018 “Qoraqalpog'iston tongi”\nШу кунларда халқимизнинг асрий орзуси бўлган, Ватанимизнинг қадим бой тарихида янги саҳифа очган, Ўзбекистон давлатини дунё ҳамжамиятида тенглар ичида тенг қилган, эркин ва озод ҳаётимизни таъминлаб берган шонли мустақиллигимизнинг йигирма етти йиллиги кенг нишонланмоқда.\nШундай шукуҳли кунларда ўйлаб қоласан. Инсоният яралибдики, албатта унинг ҳаётида байрам, шодиёна, унутилмас саналар ҳам пайдо бўлган. Шунинг учун ҳам дунёда байрамлар, тантаналар кўп. Бизнинг юртимизда ҳам энг улуғ, энг азиз байрамимиз Давлатимиз мустақиллик олган кун — эрк ва озодлик, озод ва обод ҳаётимизнинг энг муқаддас байрами бўлиб нишонланиб келмоқда.\n«Жонажон Ватанимиз — Ўзбекистонимиз миллий тараққиётнинг янги босқичига қадам қўйиб, барча соҳа ва тармоқларда демократик янгиланиш жараёнлари амалга оширилаётган бугунги кунда биз учун бебаҳо неъмат бўлган мустақилликнинг қадр-қиммати ва аҳамияти тобора ортиб бормоқда.\nШу маънода, мамлакатимиз истиқлолини, у билан боғлиқ тарихий сана ва воқеа-ҳодисаларнинг моҳиятини чуқур англаш ва қадрлаш, ҳар томонлама муносиб нишонлаш ижтимоий-сиёсий ва маънавий ҳаётимизда алоҳида муҳим ўрин тутади».\nПрезидентимизнинг «Ўзбекистон Республикаси Давлат мустақиллигининг 27 йиллик байрамига тайёргарлик кўриш ва уни ўтказиш тўғрисида»ги қарорида таъкидланган ушбу эътироф Ўзбекистонимизнинг айниқса сўнгги икки йил ичида шиддат билан ривожланиш йўлига тушиб барча соҳаларда катта ютуқлар қўлга киритилаётганлигининг ёрқин гувоҳидир. Ана шундай тарихий лаҳзаларда ушбу сатрларни келтириб ўтмасликнинг ҳеч иложи йўқ;\nБу кунларнинг ҳар лаҳзаси йилларга тенг,\nСаҳроларнинг ҳар чечаги гулларга тенг.\nДунё ҳавас қилар обод умримизга,\nЮрт сўқмоғи жаҳондаги йўлларга тенг.\nҲақиқатда ҳам шундай эканлигини ҳар биримиз кўриб, сезиб турибмиз. Бугун бутун дунё Ўзбекистонга интилмоқда. Нега, нима учун, дунёда ривожланаётган бошқа давлат йўқми, деган савол туғилади.\nБор албатта, лекин Ўзбекистонимиздаги бугунги демократик ўзгаришлар самарали бўлмоқда. Яъни ўтган давр ғоят муҳим бир ҳақиқатни такрор ва такрор тасдиқлаб бермоқда. Президентимиз Ш.Мирзиёев эркин ва фаровон ҳаётимизни, буюк келажагимизни фақат мустакиллик асосида қуришимиз, одамларимиз, эл-юртимизни фақат мустақил сиёсат асосида рози қилишимиз мумкинлигини ҳам сўзда, ҳам амалда тасдиқлаб, кўрсатиб турибди. Фақат мустақиллик Президентимиз раҳнамолигида бугунги ва келгуси авлодлар учун мисли кўрилмаган имкониятлар эшигини очиб бермоқда. Булар юртимиздаги ҳар бир янгиланиш, бунёдкорлик ишларида ўз аксини топмоқда.\nСўнгги икки йил ичида Президентимиз томонидан қабул қилинган мамлакатимизнинг ижтимоий-иқтисодий ривожланишининг барча йўналишларини белгилаб берувчи фармон ва қарорлар, уларнинг тезкор ижроси одамларимиз ҳаёт тарзини тубдан ўзгартириб юборди. Энг аввало инсон ва унинг манфаатларини кўзлаб олиб борилаётган изчил ислоҳотлар самараси юртимиздаги ҳар бир фуқаронинг бахтли ва фаровон ҳаёти, ўзига ва юрт келажагига бўлган мустаҳкам ишончида намоён бўлмоқда.\nХалқини севган, адолатпарвар, узоқни кўзлаб иш кўрувчи, доно юрт раҳбари энг аввало одамлар кўнглига йўл топди. Бугунги кунда Президентимиз фақат сўзда айтилиб, қоғозда ёзилиб келаётган инсон манфаати тушунчасининг асл маъно-моҳиятини очиб берди. Инсонлар дарду-ташвишлари, ҳал қилинмаган кундалик муаммолари ва уларни тезкор, мақсадли қарорлар, дастурлар ижроси билан ҳал қилиш юртимиздаги фаровонлик, тинчлик осойишталигимизнинг мезонига айланди.\nБугун энг яқин қўшнимиз ҳам, энг узоқ қариндошимиз ҳам ҳаётдан рози бўлиб яшаётганлигига гувоҳ бўлмоқдамиз. Ҳар ким ўз ҳаёти гўзал, мазмунли бўлиши, дастурхони тўкин-сочин, оиласи тинч-осойишта бўлиши фақат ўзига боғлиқ эканлигини тушуниб етди. Тадбиркор- элга ҳам, оиласига ҳам мададкор эканлигига ишонди.\nЯнги уйнинг калитларини олиб остонадан ҳатлаб ўтаётган отахон ва онахонми, ёки келин-куёвми, ногиронлик аравачасида ўтирган ўксик бир одамми ҳамма-ҳаммаси бу ҳаётга шунчаки келмаганлигини англаб етмоқдалар. Фуқароларимиз яхши еб-ичиб, яхши кийиб, тўй-томошаларга, саёҳатларга бориш, ҳаёт мазмунига мазмун қўшиб ўзидан яхши ном, ўчмас из қолдириб яшаш орзусидан баҳраманд бўлмоқдалар.\nАйниқса, барча эски уйлар ўрнига янги, миллий лойиҳалар асосида қурилаётган кўркам бинолар, сўлим ва гўзал хиёбонлар, ҳатто қишлоқларимизнинг, маҳаллаларимизнинг «Обод маҳалла», «Обод қишлоқ» дастурлари асосида янги қиёфа касб этаётганлиги Президентимиз яратиб бераётган имкониятлар самарасидир.\nБуларни Қорақалпоғистонда ҳам “Обод қишлоқ” дастури бўйича олиб борилаётган ишлар мисолида кўриш мумкин. Ҳар бир туманда 2 тадан қишлоқ, 30 та маҳалла йиғинлари ҳудудларида катта янгиланиш, бунёдкорлик ишлари давом этмоқда.\nЖумладан, якка тартибдаги 4460 та уй-жойлар таъмирланган, 36,8 км пиёдалар йўлаклари ободонлаштирилган, кўча чироқлари чарақлаб турибди, 110,6 км ичимлик суви таъминоти яхшиланди, 305 км электр тармоқлари, 159 та трансформаторлар, 122 км табиий газ тармоқлари таъмирланган. Бугунги кунда қишлоқларда 23 та бекатлар қурилиши давом этмоқда.\nБеруний туманидаги “Бийбозор” қишлоғи қиёфаси таниб бўлмас даражада ўзгариб кетганлигини алоҳида мисол қилиш мумкин.\n— Бизга Ўзбекистондай бетакрор юртда, шундай озод ва обод бахтли кунларда яшаш насиб этган экан, — дейди бийбозорлик Янгибой Хўжанов. — Биз орзу қилардик. Энди давлатимиз раҳбари ҳар бир оилага эътибор, ғамхўрлик кўрсатмоқда. Мен бир оддий деҳқонман. Қийналаётган эдик. Бугун ҳаммаси изга тушиб кетди. Уйимиз таъмирланди, — дейди у миннатдорчилик билан. Қишлоғимиз ҳам обод бўлиб, ҳамжиҳатликда яшаяпмиз.\nУнинг фикрларига қўшилмасдан илож йўқ. Чунки, Ўзбекистон Республикаси Президентининг 2018 йил 29 мартдаги “Обод қишлоқ дастури тўғрисида”ги Фармони ижросини таъминлаш, қишлоқ аҳоли пунктларининг меъморий қиёфасини тубдан янгилаш, ҳудудларни комплекс ривожлантириш, йўл-транспорт инфратузилмаси, муҳандислик-коммуникация тармоқлари ва ижтимоий соҳа объектларини барпо этиш ҳамда шу асосда аҳолининг турмуш маданиятини юксалтириш бўйича “Бийбозор” ОФЙ ҳудудида 244 та уйлар таъмирланди, 7,3 км масофадаги ички йўллар янгидан қурилди.\nЭлектр тармоқлари бўйича 7 км ҳаво линияси, 1 та трансформатор пункти янгидан ўрнатилди. 240 дона суюлтирилган газ баллонлари фуқароларга ўз вақтида етказиб берилмоқда.\n26- 57-сонли мактабгача таълим муассасалари биносида таъмирлаш ишлари олиб борилди.\n“Бийбозор” овулида яшовчи Хамза Рўзметов, Роза Ҳайтакова, сингари тадбиркорларга ер ажратиб берилиб, уларнинг ташаббуслари билан қишлоқда сунъий қопламали стадион, автобекат ва савдо дўкони, ҳаммом ва маиший хизмат кўрсатиш шохобчалари қурилишлари ҳам бошлаб юборилган.\nПрезидентимиз қайси ҳудудга қадам қўйса ҳам аввало шу ҳудуд одамларининг дардини тинглайдики, барча давлат дастурлари халқ томонидан айтилган муаммоларнинг амалга ошиши учун ишлаб чиқилиб, кенг кўламли ишлар амалга оширилаётганлигидан одамлар рози бўлиб, кўнгиллари тўлмоқда.\nҲар сафар янгиланган, кўркам, миллий лойиҳадаги кўп қаватли турар жой бинолари, мактаб, лицей, тиббиёт масканлари, савдо шохобчалари билан ХХI аср қиёфасига кирган пойтахтимизнинг кенг равон кўчаларини айланар эканмиз, халқимизнинг бу розилиги нақадар ҳақиқат, келадиган кунлар буюклигига мустаҳкам ишонч эканлигига қайта қайта амин бўламиз.\nМана бугун шаҳримизнинг А.Дўсназаров кўчасини айландик. Кўча бошида Нукус темир йўл вокзали, атрофидаги фавворалар, сўлим оромгоҳлари ва салобат билан нафақат йўловчиларни, меҳмонларни, фуқароларимизни ҳам дам олиш учун ўз бағрига чорлайди. Бу кўчада жойлашган барча хизмат кўрсатиш шохобчалари замонавий қиёфага кирган. Йўлакчалар атрофи йўловчилар ўтиши, юриши учун жуда қулай.\nМана, кўча кўркига кўрк бўлиб қўшилган гўзал хиёбонда Ўзбекистон Қаҳрамони, Ўзбекистон халқ шоири Ибройим Юсуповнинг салобатли бюсти узукка қош қўйгандек ярашиб турибди. Президентимиз Ш.Мирзиёевнинг шахсан ўз ташаббуси ва топшириғи билан қорақалпоғистонлик иқтидорли болалар учун 4,7 млрд. сўм ажратилиб қурилган, ўтган йил Мустақиллик байрами арафасида ишга тушган бу маконда ҳозир Қорақалпоғистоннинг барча туманлардан келган 216 нафар энг иқтидорли болалар таълим олмоқда. Уларга адабиёт, санъат ва бошқа фанлардан Г.Атаниёзова, Г.Хожалепесова, А.Қулымбетова, Қ.Ўтениёзова, П.Ўрозбоева, З.Давлеталиева сингари тажрибали, меҳрибон устозлари таълим бермоқда, адабиёт, санъат сирларини ўргатмоқдалар. Энг асосийси улар атоқли шоиримиз И.Юсупов яратиб кетган ижод мактаби сабоқларини ўқиб, шеърият сирларидан огоҳ бўлиб, ўзлари ҳам ижод қилмоқдалар.\nБугун улар анча тилга, кўзга тушиб қолдилар. А.Смайлов, Б.Айтмуратов, А.Қалибоева, З.Ўринбоева, Л.Нурпўлатова, С.Қайипназарова, А.Худойбергенова, Г.Жўлдосбоева, Ш.Сайимбетов, Д.Шарибоевлар сингари иқтидорли ёшларни халқимиз И.Юсупов издошлари деб, меҳр билан ардоқламоқда. Ибройим Юсупов эса ўз авлодига шундай тилаклар тилаган эди:\nЖасыл тоғайлардың саясы сизге,\nТеңизде толқынлар намасы сизге.\nДәрья суўларының тазасы сизге,\nБәрин-бәрин сизге арнағым келер.\nҲәй сиз алыс әўлад-бийтаныс урпақ!\nДүньяға келесиз сиз қай ўақ-бир ўақ.\nУзақ өтмишлерден сизди улығлап,\nСизге таң сәлемин жоллағым келер!\nЎзбекистон Президентининг Қорақалпоғистондаги халқ қабулхонасига келиб тушган мурожаатлари ўрганилганда 10 мингдан ортиқ турли соҳалар бўйича ёки шахсий муаммолар юзасидан фикр ва мулоҳазалар билдирилганлигини кўрамиз.\nБулар албатта Қорақалпоғистоннинг ижтимоий-иқтисодий ривожланишида муҳим аҳамиятга эга бўлган меҳнат ва бандлик, уй-жой олиш ва уй-жой қуриш учун ер ажратиш, моддий ёрдам, пенсия таъминоти ҳамда болалар нафақасини олиш, банк-молия масалалари, таълим соҳаси, суд қарорларининг ижро этилиши, табиий газ таъминоти, соғлиқни сақлаш, ички ишлар фаолиятига оид, фуқароликни қабул қилиш ва фуқароликдан чиқиш, паспорт олиш ва пропискага ўтиш масалалари, ободонлаштириш ва коммунал хўжалиги, йўлларни таъмирлаш, электр таъминоти, ундаги асоссиз қарздорлик, ичимлик суви, транспорт ва йўловчи ташиш хизматлари, тадбиркорликни ривожлантириш, тадбиркорлик фаолияти учун ер олиш сингари муаммолардир.\nПрезидентимиз Ш.Мирзиёевнинг 2017 йил Қорақалпоғистонга ташрифи давомида қорақалпоқ халқининг келажаги, аҳоли турмуш фаровонлиги, соҳалар ривожланишини таъминлаш мақсадида белгилаб берган вазифалари, йўл-йўриқлари ва топшириқлари биз юқорида тилган олган халқимизнинг тилак истакларидан келиб чиққанлигини ҳаётнинг ўзи исботлаб турибди.\nБугунги кунда Қорақалпоғистонда Президентимизнинг барча топшириқлари бўйича ўтган қисқа давр мобайнида бир қатор йирик бунёдкорлик ишлари амалга оширилаётганлигидан ҳамда аҳолини қийнаётган муаммоли масалалар ўз ечимини топаётганлигидан халқимиз рози бўлмоқда.\nЎтган давр мобайнида саноат маҳсулотлари ишлаб чиқариш 109,7 фоизга, хизматлар ҳажми 106,4 фоизга ўсиши таъминланди. Кичик бизнес ва тадбиркорлик субъектларига яратиб берилган шароит ва имтиёзлар натижасида ўтган йил — 1648 та, бу йил 6 ойда — 974 та кичик бизнес субъектлари янгидан ташкил этилиб, уларнинг умумий сони 11623 тага етди. Ўтган 6 ой давомида саноат соҳасида 335 та, қишлоқ хўжалиги соҳасида 681 та, хизмат кўрсатиш ва сервис соҳасида 1170 та лойиҳа ишга туширилди.\nНукус шаҳрида — “Нукус полимер” МЧЖ, “Нукусэлектроаппарат” МЧЖ фаолият олиб бормоқда. “Самсунг” бренди остида телевизор ишлаб чиқариш лойиҳаси амалга оширилди.\nШунингдек аҳолининг ижтимоий муаммолари ҳам тезкор ҳал қилинишининг барча чора-тадбирлари кўрилмоқда. 40 та мактабда, 20 та мактабгача таълим муассасаларида, 9 та соғлиқни сақлаш объектларида, 3 та болалар спорти объектларида қурилиш ва реконструкция, таъмирлаш ишлари амалга оширилди.\nХусусан Мўйноқ тумани аҳолисини марказлашган тоза ичимлик суви билан таъминлаш бўйича лойиҳа қиймати 26,4 млрд. сўмни ташкил қилувчи 101 км “Қўнғирот-Мўйноқ” сув кувурини ва сув тақсимлаш иншооти қурилиб фойдаланишга топширилди.\nШунингдек, ичимлик суви таъминоти оғир бўлган 7 та туманда “Маҳалла” ҳайрия жамоат фондининг маблағлари ёрдамида 19,1 км сув қувурлари янгидан тортилди ва фойдаланишга топширилди. Нукус шаҳри ва туманлардаги 511 та кўп қаватли уйларда 16 млрд. сўмлик таъмирлаш ишлари бажарилди.\nҚишлоқ хўжалиги ер майдонлариниг мелиоратив ҳолатини яхшилаш бўйича 69 минг гектар ер майдонларида илғор технология асосида иш олиб борилмоқда. Шунингдек 51,5 км ирригация тармоқлари янгиланди.\nНукус шаҳри марказидан ўтувчи “Дўстлик” каналининг икки қирғоғининг 500 метр масофасини ободонлаштириш мақсадида 2017 йилга белгиланган манзилли дастур бўйича 2 млрд. сўмлик ишлар бажарилди. Бугунги кунда бу соҳил атрофлари халқимизнинг энг севимли масканга айланган.\nШунингдек, 2018 йилнинг ўтган даври мобайнида капитал қурилиш, коммуникациялар ва коммунал хўжалиги соҳасида ҳам бир қатор ижобий ишлар амалга оширилаётганлигини кўрамиз.\nХусусан, Инвестиция дастурига мувофиқ манзилли дастурларга 57 та ижтимоий соҳа объектлари киритилиб, бунёдкорлик ишлари олиб борилмоқда.\nЮқорида айтиб ўтилган, Инвестиция дастурига мувофиқ “Оролбўйи минтақасини ривожлантириш жамғармаси” маблағлари ҳисобидаги 224 та объектларда катта ҳажмдаги ишлар амалга оширилмоқда.\nШундан: 54 та сув таъминоти, 39 та дренаж ишлари, 77 та кўп қаватли уйларни таъмирлаш, болалар майдончаларини қуриш объектларида, аҳоли пунктларини ободонлаштириш объектларида “Бердақ” кинотеатри қурилиш-таъмирлаш ишлари сифатли ва тезкор суратда давом этмоқда.\nҚорақалпоғистон Республикасида жорий йилда 221 объектда 212,3 км йўлларни қуриш, реконструкция ва таъмирлаш ишларини амалга ошириш бошлаб юборилган.\nХалқаро автомобил йўллари бўйича 10 та объектда жами 42,4 км йўл қисмини қайта қуриш ишлари олиб борилмоқда.\nБу рақамлар шунчаки рақамлар эмас. Уларнинг ортида обод бўлган ота-маконимиз, унда бугунги кунидан рози бўлиб яшаётган халқимизнинг фаровон ҳаёти, ёруғ ва буюк келажагимиз кўринади. Бу рақамларни буюк бунёдкорлик ишларининг бошланаётганлигидан дарак бераётган яхши хушхабарлар деб ҳам тушинишимиз мумкин.\nОддий халқ тушунчаси билан айтадиган бўлсак “Биз янгиланган ота маконда, янгича замонга қадам қўйдик”.\nҲақиқатан ҳам янгиланган ҳаётимиз умримизни узайтириб, кексаларни яшартириб, ёшларни баркамолликка бошлаб озод ва обод Ватанимиз эса дунёлар билан бўйлашиб, энг ривожланган давлатлар билан тенглашиб орзу мақсадларимизга қанот бермоқда.\n… Ҳар куни ишдан кейин “Дўстлик” каналининг обод бўлган икки соҳили одамлар билан гавжум бўлади. Беихтиёр улар орасига қўшиламиз. Суҳбатларини тинглаймиз:\n— Президентимиз Ш.Мирзиёев қандай доно инсон экан, шундай қаровсиз қолган ерларни жаннатга айлантириб қўйди. Бу икки соҳил, қақраб ётган, кимсасиз бўшлиқ эди. Қаранг, канал соҳилидан эсаётган муздай салқин намхуш шамол танангни яйратиб, кайфиятингни кўтаради, — дейди нуроний онахон менга караб. Сиз ҳам сув бўйида ҳар кун айланасизми?\n— Ҳа, — дейман мамнун бўлиб онахон ва унинг ёнидаги неваралари билан саломлашар эканман…\nУларнинг қувонч тўла қайқириқлари, каналнинг тўлиб оқаётган оқимларига қўшилиб кетади. Улар ўз бувисини музқаймоқ ейишга чақирадилар..\n— Буларнинг қувончини кўриб, ҳеч ўлмасдан яшагинг келади, — дейди Гулзебо онахон. Қандай бахтли авлод булар. Юрт раҳбари ҳар бирини менинг фарзандим деб турса, буларнинг олмайдиган тоғи йўқ…\nОнахон кулимсирайди. Унинг юзида бахт нашидасини кўраман, нафасидан ҳам бу ҳаётдан, тақдиридан рози эканлигини сезаман.\n— Қаранг, етмишдан ошсак ҳам, ҳали ўзимизни ёш жувонлардек тутамиз. Бизнинг юртимизда энди кексалик бўлмаса керак. Кампирларимиз ёш жувон-чолларимиз қирчиллама йигитдай….\nМен онахоннинг сўзларини маъқуллайман канал бўйидаги кўркам йўлаклар чеккаларида чироқлар ёна бошлайди. Рангли фавворалардан отилаётган сув янги ҳаёт қўшиқларини айтаётгандек гўё. Суҳбатимизга нукуслик устоз ўқитувчи Ҳожибой Эгамбердиев, нуроний Жаббор Рўзимовлар қўшилади.\nҲар каломда шукроналик, ҳар сўзида Президентга миннатдорчилик, яқин атрофдан қўшиқ жаранглай бошлайди.\nОзод юртим, тонгларингда, очиқ осмоним бор менинг.\nОчиқ осмоним остида, озод давроним бор менинг.\nҲа, ҳақиқатан ҳам юртимиз озод, осмонимиз очиқ. Озод давронимиз шукуҳи, одамлар орзуси, мурод-мақсадимиз юртнинг равнақи, эртанги кунини янада бахтли кўриш, юртимизда тинчлик осойишталик, Ватанимиз дунёлар ичида дунё яратиб гуркираб ривожланмоқда.\nСалом, сенга Мустақиллик! Салом сенга озод ва обод ҳаёт! Жаҳондаги йўлларга тенглашган, юртимнинг ҳар сўқмоғи, сенга ҳам салом! Бу сўқмоқлардан юртимизга, тўлиб-тошиб бойликлар кириб келмоқда. Фаровонлик, тинчлик, осойишталик, мангулик йўли — бу мустақиллик йўлидир. Салом, энг азиз, энг улуғ байрамимиз, Мустақиллик! Йўлларинг мангуликка туташиб кетаверсин!\nЖўқорғи Кенгеси депутати,


Европа Иттифоқи Ўзбекистон ҳукуматига санкциялар жорий этишни режалаштираëтган айни пайтда¸ икки АҚШ конгресмени Мудофаа вазирлигининг Ўзбекистонга бериб келаëтган молиявий ëрдамини тўхтатишни талаб қилувчи резолюцияни Конгресс муҳокамасига қўйди.\nРезолюция муаллифлари демократ конгресменлар Билл Делаҳант ва Ллойд Дожет Андижонда тинч аҳолини қирғин қилгани учун Ислом Каримовни Халқаро жиноят судига тортишни ҳам талаб қилмоқдалар.\n’’Аслида бу мени кўпдан ташвишга солиб келган муаммонинг кулминацияга етиши ва аксил-террор иттифоқидаги шерикларимиздан бири бўлмиш жаноб Каримовнинг ҳатти-ҳаракатларига Конгресс диққатини тортиш уринишидир. Менимча¸ бу масалада очиқ бўлиш¸ орага аниқ чизиқ тортиш ва ўзимизни Каримов ҳукуматидан узоқлаштириш фурсати келди’’¸ - деди Озодлик мухбирига резолюция муаллифларидан бири конгресмен Делаҳант.\nЯқинда АҚШ Мудофаа вазирлиги Хонобод ҳарбий базасини тарк этишдан аввал яна 23 миллион доллар тўлашини эълон қилди. Давлат департаменти эса¸ Ўзбекистонга белгиланган 20 миллион долларлик ëрдамни инсон ҳуқуқлари соҳасида ислоҳотлар ўтказилиши шарти билан¸ ушлаб турибди.


Бишкекдаги масжиддан коронавирусга чалинганлар учун дала госпитали сифатида фойдаланишмоқда (видео)\nБишкекнинг дала госпиталларида тиббий ходимлар кўнгилли сифатида ишламоқда.\nУларнинг айримлари ўзининг асосий ишидан кейин қўшни бўлиб яшайдиган одамларни қутқариш билан машғул. Масалан, Бишкек остонасидаги Биримдик қишлоғида яшовчи шифокорлар маҳаллий масжидда очилган стационарда навбати билан ишлашарди.\nУшбу ижарага олинган хонадонда тўрт киши истиқомат қилади. Ухлаш ҳам, ейиш ҳам, телевизор кўриш ҳам – ҳаммаси бир хонада. Махабат Дюйшеева ва унинг оиласи учун бу вақтинча бошпана. Айни шу посёлкада улар ўз уйларини қурмоқда. Ҳозир эри ва Махабат фарзандлари иш бўйича тарқалиб кетган. Унинг ҳам ишга бориш вақти бўлди. Махабат – ҳамшира.\n"Маошларимиз катта эмас, доимий кредитлар олишга тўғри келади. Натижада уйчамизни сотиб, бу ерда биз орзу қилган катта уйни қуришга қарор қилганмиз. Ҳозирча ижара уйда яшаяпмиз. Худо насиб этса, апрелда биз бу қишлоқдаги янги уйимизнинг қурилишини якунлаймиз", – дейди у.\nМахабат ҳозир меҳнат таътилида, бироқ одамлар эпидемиядан ўлар экан, у дам ололмади. У яшаётган посёлкада, маҳаллий масжидни касалхонага мослаштиришди: гиламларни йиғиштириб, намоз ўқиладиган махсус меҳробни касалхона пардаси билан ёпишди. Госпиталнинг биринчи иш кунида Махабат келиб ўз ёрдамини таклиф этди.\n"Маҳаллий яшовчилар жуда тез бирлашиб, масжидда кундузги стационар очишга қарор қилишди. Шу заҳоти кроват, матраслар келтиришди. Мен ёрдам беришга қарор қилдим. Керакли барча нарсаларни яшовчиларнинг ўзлари сотиб олишди. Одамларнинг ўзлари дори, пулни келтиришди. Посёлкамиз турғунлари бу қадар тез садо беришларини кутмагандим", – дейди Махабат.\nИжтимоий тармоқларда аҳил қўшнилар ҳақида билишгандан кейин ҳар ердан ёрдам кела бошлади: Жанубий Корея, Россия ва Чехиядаги қирғизистонликлардан. Қишлоқ бошқарувидаги амалдорлар ҳам садо берди. Сўнгра госпиталга кислород келтиришга ёрдамлашишди.\n"Кислородни мана бундай очамиз, сўнгра бу трубаларни беморга берамиз. Кислород мана бу сув орқали ўтади ва кейин инсоннинг нафас олиш йўлларига тушади", – деб кўрсатади ҳамшира.\nМана бир неча кундирки, госпиталдаги койкалар бўшаб ётибди. Кеча укол ва капельницага ўнга яқин киши келди. Икки ҳафта илгари эса шифокорлар бир бемордан иккинчисига югуриб улгуришолмаётганди.\n"Оғир беморлар ҳам бўлди, биз кислородга улаган пайтда чироқ ўчиб қолган пайтлар бўлди. Беморларни қутқарииб қолиш учун нималар қилмадик", – деб эслайди Махабат.\nЎтган барча кунларда масжидга навбати билан олти нафар шифокор келишди. Бир жарроҳ ва бир ҳамширани қишлоққа маҳаллий расмийлар жўнатишди. Қолган барча шифокорлар – Биримдик яшовчилари бўлиб, бу ерда ҳар сменада 12 соатдан кўнгилли равишда ишлашди. Уларга пул тўлашадими, аввалига тушунарсиз эди, чунки шунчаки одамларни қутқариш зарур эди.\nОлдинроқ туман расмийлари шифокорларни расман рўйхатга олди. Ўтган барча иш вақтида давлат уларга тахминан 120 доллардан тўлашга ваъда берди. Махабат бу пулларга ҳам хурсанд бўлди, аммо маҳаллий фаоллар хорижда яшаётган қирғизистонликлар жўнатган пулларни шифокорлар маошига сарфлашга қарор қилишди. Натижада уларнинг ҳар бири давлат касалхонасида оддий врач оладиган маошдан деярли беш баробар кўп пул оладиган бўлди.


ГЎШТЛИ АФҒОНЧА “ҚОБИЛИЙ” ПАЛОВ – Go and See\n1 кг гўшт (молнинг гардан қисми ёки сон қисми бўлса, ниҳоятда мазали чиқади)\n250 гр ёғ\n500 гр пиёз\n500 гр сабзи\n200 гр қизил майиз\nЯрим пиёла (қовурилган ва парракланган) писта мағзи\nЯрим пиёла (қовурилган ва парракланган) бодом мағзи\nТуз, мурч ва зира\n1 кг гўштни 5-6 бўлакка бўлиб, кейин 2 дона каттароқ пиёзни паррак-паррак қилиб тўғраб олинади. Кейин ўртачароқ қозонга 2 литр сув солинади. Сувга гўшт, тўғралган пиёз, бир ярим ошқошиқ томат пастаси ва таъбга қараб туз солиб, қайнатилади. Бир қайнаб чиққач, оловни пастлатиб, гўшт пишгунча қайнатилади.\nҚозонга 250 гр ёғ солиб, қизитилади ва пиёзни қизартириб олинади. Сўнг пишириб олинган гўшт бўлаклари ва сомонча шаклида тўғралган сабзи солинади. Кейин майиз солиб, 4-5 дақиқа қовурилади. Қозонда қовурилаётган сабзи ва майизнинг бир қисмини алоҳида идишга олиб қўйилади. Кейин қозондаги масаллиқнинг устини текислаб, аввалроқ гўшт қайнатилган сувнинг қарийб ярми солинади. Бир қайнаб чиққач, оловни пастлатиб, зирвакнинг тузи ростланади.\nЯрим чой қошиқ қора мурч ва бир чой қошиқ зира солинади. Зирвак 15 дақиқа қайнагач, иссиқ тузли сувда ивитилган афғон гуручи (ёки “Басмати”)да 30 дақиқа дамланади. Устига бир четга олиб қўйилган қовурилган сабзи ва майизни ҳам гуручнинг бир четига қўйилади.\nПаловни идишга сузиш аввал гуруч, кейин сабзи, майиз ва гўшт кетма-кетликда солинади, устидан пўсти тозалаб, паррак-паррак қилинган бодом ва писта мағизлари сепилади.\nИлова: Афғонистонда гўштли “Қобилий” паловини норинж (лимоннинг бир тури) ва лайм қўшиб, ейилади. Чунки “Қобилий” палови ўта мазали бўлгани боис, уни ҳаддан зиёд кўп еб юбориш эҳтимолини назардан соқит этолмайсиз. Шунинг учун тезроқ ҳазм бўлиши учун паловнинг устидан норинж ёки лайм бўлакларининг шарбатини сиқиб, ейдилар.\nПалов тайёр! Ёқимли иштаҳа!


ATYRAU. Кazinform - Велосипедда ҳаж зиёратига кетаётган Ўзбекистон фуқароси Қозоғистон полициясига миннатдорчилик билдирди, деб хабар беради Kazinform мухбири.\nNUR-SULTAN. Кazinform - Жорий йилнинг муборак Рамазон ойида 1445 нафар чақалоққа Рамазон исми қўйилди, дея хабар беради Kazinform мухбири.\nNUR-SULTAN. Кazinform - Бу йил Қозоғистондан 3 минг кишига ҳаж зиёратига боришга рухсат берилди. Бу ҳақда Қозоғистон мусулмонлари диний бошқармаси раиси, бош муфтий Науризбай ҳожи Таганулининг Саудия Арабистони Қироллигида Ҳаж ва умра вазири Тауфик ибн Фавзан ар-Рабия билан учрашуви чоғида келишиб олинди, деб хабар беради Kazinform.\nСамарқандлик хаттот 60х80 ўлчамдаги катта Қуръон китобини ёзиб тугатди\nTASHKENT. Kazinform - Ўзбекистон мусулмонлари идорасининг Самарқанд вилояти бошқармасидан маълум қилишларича, хаттот 310 варақ (620 саҳифа) Қуръонни араб алифбосининг куфий хатида уч йил ичида ёзиб тугатган. Бу ҳақда Kazinnform UzAга таяниб хабар беради.\nБу йил 1 миллион киши ҳаж зиёратига бора олади\nNUR-SULTAN. Kazinform – Саудия Арабистони жорий йилда Маккага атиги 1 миллион зиёратчини қабул қилади, дея хабар беради Kazinform Анадолу агентлигига таяниб.\nЧимкентда «Рамазон савати» тарқатилмоқда\nSHYMKENT. Кazinform - Чимкентда «Рамазон савати» тарқатилмоқда, деб хабар беради Кazinform.\nАҚШ бош консули Алматидаги марказий масжидга ташриф буюрди\nALMATY. Кazinform - Америка Қўшма Штатларининг Алматидаги бош консули Каролин Сэвич Алмати марказий масжидига ташриф буюрди, дея хабар беради Кazinform мухбири.\nҚозоғистон бўйича Рамазон рўзаси жадвали\nNUR-SULTAN. Кazinform - Барча вилоятларда 2022-йилги Рамазон ойининг рўза ва намоз жадваллари эълон қилинди, деб хабар беради Кazinform.


[Проблема] Инсон онги ва табиати - uForum.uz\n26.03.2012 21:36 #1\nИнсон онги ва табиати\nКеча метрода нотаниш аёл билан суҳбатлашиб кетдим. Гапдан гап чиқиб, ғалати бир ҳодисани ҳаяжон-ла сўзлаб берди.\nУшбу аёл ишлайдиган корхона идораси кўп қаватли бинода жойлашган бўлиб, аянчли ҳолатга келиб қолган мавжуд ҳожатхоналар ниҳоят капитал таъмирдан чиқариладиган бўлибди. Тендер конкурсида ғолиб чиққан қурилиш ташкилотининг уста ишчилари ўз ҳунарларини юксак маҳорат-ла намоён этишибди. Бино қаватларидаги барча ҳожатхоналарнинг шифтидан тортиб, полига қадар замон талаблари ва стандартларига жавоб берадиган қурилиш ва пардозлаш материаллари ишлатилибди, канализация ва иситиш тизимининг металл қувурлари пластик қувурларга тўла-тўкис алмаштирилибди, бўлмалар ва ювиниш жойларига бири-биридан ажойиб янги санитария жиҳозлари, чиғаноқлар, иситиш батареялари, қўшимча анжом ва мосламалар ўрнатилиб, таъмир объектлари Наврўз байрами арафасида фойдаланишга топширилибди.\nКорхонанинг қиш бўйи ҳожат чиқариш учун ҳовлига чиқишга мажбур бўлган меҳнат жамоаси, катта-ю, кичик ходимлари қурувчилардан чексиз миннатдор бўлиб, таъмирлаш тадбирини ташкиллаштирган, молиялаштирган ва амалга оширган шахслар ҳақига роса дуолар қилишибди. Ҳатто улардан бири ҳожатхонанинг ҳаммага кўринадиган жойига: «Ғариб бўлмай, билмас элнинг қадрини, бел оғримай, билмас меҳнат қадрини. Инсон меҳнати ва халқ мулкини асранг ўртоқлар!» ёзуви битилган ёрлиқни маҳкамлаб ҳам қўйибди.\nБироқ... Орадан бир неча кун ўтар-ўтмас идорасининг биносига бегона одам кира олмайдиган ушбу меҳнат жамоаси эрталаб ишга келиб, хунук бир ҳолатга дуч келибди. Қисқаси, қайсидир инсон консервадан бўшаган банкани аёллар ҳожатхонасидаги унитаз ичига атайин куч-ла уриб, эзиб киритиб, устига қоғоз майдалаш машинкаси ҳосил қилган чиқиндини тоғдай уюб ташлабди.\nҚадрли форумдош, одам қилган ўша ишни қандай тушуниш ёки изоҳлаш керак дейсиз? Наҳотки ўхшаш ҳолатлар инсон онги ва табиатига хос табиий ҳолатлар сирасига кирса?! Таассуфки, чиндан ҳам кирадиган кўринади. Зеро, бошқа турга мансуб йиртқич, ёввойи ёки хонаки бўлсин, бирон-бир жонзод бундай кирдикорликка табиатан мойил эмас!\nҚоровуллик хизматида фойдаланиладиган қўриқчи итларга доир муваққат йўриқнома матнини таҳрир қилиб ўтирган жойимда хаёлимга тўсатдан келиб қолган, мазмунан яқин фикримни форумимизнинг «Ҳикматли сўзлар» мавзусида баён этган эдим. Маъзур санайсиз, уни яна бир бор таъкидлаб ўтаман: «Ҳайвон очиққандагина овқатланади, муайян ҳудуд ёки тўдада ҳукмрон бўлиш,уни қўриқлаш учунгина олишади ва фақат авлод қолдириш мақсадида қўшилади. Бинобарин, инсонни ҳайвон деб сўкиб, бегуноҳ ҳайвонни ҳақорат қилманг!»\nБеихтиёр ёшлигим, мураббийлар томонидан биз ўқувчиларга берилган тарбия жараёнининг бир лавҳаси эсимга тушди.\n- Инсон ҳайвондан нимаси билан фарқ қилади? - сўрашар эди, мен ўқиган мактаб ўқитувчилари айб иш қилиб қўйган ҳар бир ўқувчидан.\n- Юксак онги ила, - ёд олинган жавобни такрорлашга мажбур бўлар эди айбдор ўқувчи.\nКўтарилган масала мазмунидан келиб чиққан ҳолда, ушбу саволни мазкур мавзуда ижозатингиз билан сал бошқачароқ қўяман:\n- Ҳайвон инсондан нимаси билан фарқ қилади?\nВа ўзимга ўзим:\n- Аблаҳлик, разиллик, қабиҳлик, ичи қоралик, пасткашлик ва разолат нима эканлигини билмаслиги билан, - дея, жавоб қайтараман.\nСиз-чи, Сиз қандай фикр билдирган бўлар эдингиз?\nAbdunabiyeva Aziza, Farruh Hayitbayev, Gulchehra Ibragimova, Husen, Tulqin Eshbekov, Ustoz, myu, Баходир кушаков\n27.03.2012 07:35 #2\nСиз қандай фикр билдирган бўлар эдингиз?\nБаъзилар қизишиб кетса, "ҳе, ит!" дея энг ажойиб, инсонга вафодор жониворнинг номини ҳақорат ўрнида ишлатадилар. Менга қолса, баъзи феъличатоқ итларга "ҳе, одам!" дея танбеҳ берса ўринлироқ бўларди...\nПоследний раз редактировалось Tulqin Eshbekov; 27.03.2012 в 07:49.\nHusen, Shokir Dolimov, myu, Баходир кушаков\n27.03.2012 16:57 #3\nБино қаватларидаги барча ҳожатхоналарнинг шифтидан тортиб, полига қадар замон талаблари ва стандартларига жавоб берадиган қурилиш ва пардозлаш материаллари ишлатилибди, канализация ва иситиш тизимининг металл қувурлари пластик қувурларга тўла-тўкис алмаштирилибди...\nЮқорида номи келтирилган ул жой - ШОҲЛАР ҲАМ ПИЁДА БОРАДИГАН ЗАРУРИЙ ЖОЙ ҳисобланади...инсонда физиологик ҳолатлар бор экан усиз ҳеч қачон мумкин ҳам эмас..\nтўғри, этик-эстетик жиҳатдан кимлар учундир..озроқ ёқимсиз мавзу туюлиши мумкин..аммо "дўппилари тор келган маҳалда" кўзларига энг яхши жой бўлиб кўринади-ки..буни ҳамма бошидан ўн бора ўтказгандир..(узр?!)\nАммо муаллиф тасвирлаган ушбу воқеий масалага эътиборсиз ҳам қараб бўлмайди. Чунки кўриб кўрмасликка олиш..лоқайдлик..ҳаммамизда ҳам айрим ҳолларда учрайдиган ҳодиса.. (.менга нима..мени нарсамни бузишибдими, қабилида)\n..Бироқ... қайсидир инсон консервадан бўшаган банкани аёллар ҳожатхонасидаги унитаз ичига атайин куч-ла уриб, эзиб киритиб, устига қоғоз майдалаш машинкаси ҳосил қилган чиқиндини тоғдай уюб ташлабди.\nШУ ИШНИ ҚИЛГАН ЎШАЛ НОКАС КАС ЎЗ УЙИДА ҲАМ ШУНДАЙ ИШЛАРНИ ҚИЛАРМИКАН?\nБу каби разиллика, қабихликка борган ўша кас ўта ичиқора, бахил, кўролмас касллигига йўлиққан, ЎЗИДА БОР БЎЛСА ЎЗГАЛАРГА БЕРОЛМАЙДИГАН, ЎЗГАЛАРДА БОР БЎЛСА УЛАРНИ КЎРОЛМАЙДИГАН аҳмоқ бўлса керак.\nХоп шу ишни қилиб, бузғунчилик қилиб, жамиятга, жамоага зарар келтирб у нима манфаат топдийкан?..\nҲа "ЗАХАР СОЛМОҚ ЭМИШ КАСБИ ИЛОННИНГ", деганларидек..ундай кимсалар бировга ёмонлик қилиб ҳузурланадилар, бу каби расво ишлардан роҳатланадилар, кир диллари яйрайди.. Улар руҳан ва маънан соғлом одамлар эмас, касал, давоси йўқ касал! Уларни гўр тузатса керак. Ўрганган кўнгиллари бу ишни қилмасалар..ўртаниб кетади.\nБунақа ишларниг турли кўринишлари атрофимиздва ёнимизда деярли ҳар куни рўй беради. аммо биз бефарқмиз..Кимдир кўчада кетатуриб қўлидаги музқаймоқ ёки сигарет қутисини шундоқ тозаланган кўчага отвориб яна йўлида давом этаверади..сал нарига қўйилган махсус урналарни кўрсада атайин шундай қилишади..Юқори қаватда турадиган айримларимиз пастга кераксиз нарсаларни теппадан ташлаймиз.., автобус ёки трамвай ўриндиқларига чизамиз..ўтиргичларини йиртиб ҳам қўйишади камига. Хуллас таниш манзаралар..\n"Аталар сўзлари" да БАХИЛЛИК БАЛОСИ ҲАҚИДА ШУНДАЙ ДЕЙИЛАДИ:\nБахил яхшиликни ёмон кўради, ёмонликка эса қарсак уради.\nБахиллик бир тикон, агар у кимга ботса ўлдирмай қўймайди.\nБахил одам йўлдош бўлмайди, бордики йўлдош бўлиб қолса қорни шишиб ўлади.\nБахил одамга ҳамма одам ёмон бўлиб кўринади.\nБахил учун дунёда роҳат йўқ.\nБахилнинг ўз дарди ўзига етади.\nБахилнинг боғи кўкармас.\nЯна дейдилар-ки, ҳар қандай оловни сўндириш мумкин. Аммо бахиллик оловини сўндириб бўлмайди.\nЮзинг қора бўлса айб эмас юрагинг қора бўлмасин.\n(давоми кейинги саҳифада)\nПоследний раз редактировалось Gulchehra Ibragimova; 27.03.2012 в 17:08.\nBehzod Sulaymonov, Feruza Xodjayeva, Ra`noxon Xo`jaeva, Shokir Dolimov, Tulqin Eshbekov, barlos, myu, Баходир кушаков\n27.03.2012 17:02 #4\nҚадрли форумдош, одам қилган ўша ишни қандай тушуниш ёки изоҳлаш керак дейсиз? Наҳотки ўхшаш ҳолатлар инсон онги ва табиатига хос табиий ҳолатлар сирасига кирса?! Таассуфки, чиндан ҳам кирадиган кўринади. Зеро, бошқа турга мансуб йиртқич, ёввойи ёки хонаки бўлсин, бирон-бир жонзод бундай кирдикорликка табиатан мойил эмас\nОдам борки, одамларнинг нақшидир,\nОдам борки, ҳайвон андин яхшидир...бу сатрларни Ҳазрат Навоий бундан 6-7 аср аввл атиб кетганлар..демак ўша даврларда ҳам юқоридаги каби ҳолатларнинг бошқачароқ кўринишлари бўлган эканда?! Ҳозирги бахил, бузғунчилар ўша даврлардан қолган "хамиртуруш" (ачитқи)лар бўлса неажаб?!\nБу ўрнида яна айрим манбаларга эҳтиёж туғилади:"Калила ва Димна"\n"...уч киши бир-бирига ҳамроҳ бўлиб сафарга чиққан эди. Ёши улуғи қолган иккисига деди:\nҲасад шундай ёмон хусусиятки, унинг касридан одам ўзига хам яхшиликни раво кўра олмай қолади. Шохлар саройига яқин одамларнинг иши иғво, хасад, адоват, чақимчилик ва бир-бирини ёмонлашдан иборатдир. Кеча-кундуз улар бир-бирларининг пайига тушиб, бир-бирларини ғийбат қилади. Ким истеъдодли бўлса, унинг хақида шунча кўп миш-мишлар тўқийдилар..."\nбатафсил бу ерда ўқиш мумкин.\nЯна бир манбада мана бу каби ибратли воқеалар келтирилади:\nМўминлик улкан шарафдир. Мўмин киши ҳусни хулқ соҳиби бўлади. Унда бахиллик ва бадхулқлик каби ёмон хислатлар тамоман бўлмайди. Бунга ўхшаш ёмон ахлоқлар билан иймон бир шахсда жам бўла олмайди. Бахилликнинг зарарларидан: 1.\n1.Бахиллик иймон билан жам бўлмайди.\nБатафсил манба бу ерда\nAbuMuslim, Behzod Sulaymonov, Feruza Xodjayeva, Husen, Ra`noxon Xo`jaeva, Shokir Dolimov, Tulqin Eshbekov, barlos, myu, Баходир кушаков\n17.04.2012 14:43 #5\nМағрурлик ва орзулар олдидаги ночорлик инсонни тубанликка етаклайди. Ўша корхона рахбарига фаррошларга навбатдан ташқари татил бериб, фаррошлик ишлари учун навбатчилик ташкил килишни маслахат берардим....\n18.04.2012 09:43 #6\nҚадрли форумдош, одам қилган ўша ишни қандай тушуниш ёки изоҳлаш керак дейсиз? Наҳотки ўхшаш ҳолатлар инсон онги ва табиатига хос табиий ҳолатлар сирасига кирса?!\nСаволингизга жавобларни қалаштириб ташласа бўлади. Тарбияси йўқ экан, одобсиз экан, қуш уясида кўрганини қилади, ичи қора экан ва ҳоказо...\nНазаримда, ҳамма гап ички эътиқодда! У хоҳ диний эътиқод, хоҳ Ватанга мухаббат, хоҳ табиатни севиш, хоҳ яхшиликка интилиш кўринишида бўладими, фарқи йўқ, эътиқоди бор одамдан ҳарқалай бу каби тубанликлар юзага келмайди. Бугун маънавият деб бонг ураётганимиз юқоридаги тушунчаларнинг умумий манзарасидир аслида!\nПоследний раз редактировалось Husen; 18.04.2012 в 09:46.\nGulchehra Ibragimova, Shokir Dolimov, gofurov\n18.04.2012 12:54 #7\nУчитель спец предметов\nБеш кул баробар эмас. Яхшилик-ёмонлик, зулм-шавкат, мехр ва кахр. Бу карама карши сузлар орасида инсон бор. У кандай йул танлаши эса узига боглик. Зеъро инсон яратувчанлик ва бузгунчилик хусусиятларини бир вактнинг узида намоён этиши мункин. Хайвондан фаркли уларок биз ИНСОНЛАРДА танлаш имкони БОР. Хайвонларни эса тугма инстинкт бошкаради. Энди уйлаб куринг, бир инсоннинг танлаган йули сизнинг танлаган йулингиздан фарк килса бунда уни айблаш тугрими?\nМеню пользователя Informator\n18.04.2012 17:24 #8\nуни айблаш тугрими?\nХақ гап. Кимнидир айблашга хаққимиз борми? Кимдир нотўғри йўлни танлаган бўлса бунда хар биримизни айбимиз бор.\nКимдир ахмоқона иш қилибди. Биз эса уни овооа қилиб, уни фахму фаросати хақида бонг уриб ётибмиз. Тўғриси, бу ишни курганимда балки мен хам хаммага овоза қилиб ахмоқни қидиришга тушардим. Лекин шу бузғунчиликни жимгина тузатиб қўйишга онгим етармикин? Қилган қилаверади. Қайта ва қайта қилаверади. Биз эса бонг ураверамиз.\nЮқоридаги постларимизни яна бир бор ўқиб чиқдим. Хикоядан ўзга инсонни маънавиятга етакловчи таъсирли хабар кўрмадим. Агар ўша бузгунчиликни ким қандай бартараф қилганини ўқиганимда балки хулоса чиқарардим.\n. Кани айтингчи, қайси биримиз олдимиздан ўтиб кетаётган ўспирин безбетларча олдимизга ирғитган сигарета қолдиғини индамай олиб ахлат қутисига ташлаганмиз? Йўқ. Биз бу қилғилиқдан ранжиб буни хаммага айтиб берамиз. Негаки биз шундай зиёлимиз, ақллимиз, идроклимиз!\nКечирасизлар, қизишиб кетдим.\nИнсон илм эгаллашида, онгини усишида таълим тарбиянинг ўрнидан кўра тақлиднинг ўрни кучлироқ. Тақлид қилиш оқибатида инсон қайсидир яхши хислатга кириб боради. Лекин бу хислатнинг асл мақсадини кейинроқ англаб етади.\nШунинг учун ҳам уста кўрмаган шогирднинг уста кўрганидан фарқи бор.\nБалки бонг уриб тўғри қилаётгандирмиз. Негаки бизни ўқиганлар ҳам бизга тақлид қиладилар ва келажакда улар ҳам бу каби бузғунчиликларга биз каби бонг уришар...\n28.04.2012 02:25 #9\nХайвонларни эса тугма инстинкт бошкаради. Энди уйлаб куринг, бир инсоннинг танлаган йули сизнинг танлаган йулингиздан фарк килса бунда уни айблаш тугрими?\nМенимча, саволни сал бошкачарок бермокчи эдингиз, аник жавоб олиш учун аник савол куйиш керак, янаям билмадим- дустим.\nТанлаган йули хар хил булиши мумкин, бунда максади ёки (максадини) билмаслиги эътиборга олинади. Шу максади тугри ёки нотугри булиши мумкин. Билмасликда хам хайр йук.\n19.03.2013 23:27 #10\nҚИЛГАН САВОБИНГ ЎЗИНГГА ҚАЙТАР!\nЙигирманчи аср бошида Шотландия фермерларидан бири уйига қайтаётиб, ботқоқлик ёнидан ўтиб борар экан, кутилмаганда қулоғига кимнингдир ёрдамга чақираётган овози чалинди. Фермер овоз эшитилаётган томон ошиқиб, ботқоқ аталаси ўзининг мудҳиш домига тортиб кетаётган ўспиринни кўрди. Бола даҳшатли бўтқадан қутулиб чиқишга уринмоқда-ю, бироқ ҳар бир ҳаракати ила ўзини муқаррар ўлимга маҳкум қилмоқда, умидсизлик ва ажал олдидаги даҳшатдан овози борича қичқирмоқда.\nФермер шу заҳоти йўғон хода синдирди-да, аста яқинлашиб, нажотбахш шохни чўкаётган ўспиринга узатди. Шу тариқа бола, хавфсиз жойга чиқиб олишга муваффақ бўлди. Унинг вужуди дағ-дағ қалтираб, кўзидан оқаётган шашқатор ёш ҳеч тинмади. Муҳими – у омон қолди!\n- Юр уйимга, - таклиф қилди фермер, - Ўзингни бироз босиб, эгнингдаги кийимни қуритишинг, исиниб олишинг керак.\n- Йўқ-йўқ, - бош силтади ўспирин, - Мени дадам кутяпти. Роса хавотирланаётган бўлса керак.\nХалоскорининг кўзига миннатдорлик-ла қараб қўйган бола югурганча кетди...\nЭртасига эрталаб, фермер, ажойиб чопқир отларга қўшилган аллақандай серҳашам арава ҳовлисига келиб тўхтаганини кўрди. Аравадан дабдабали кийинган жентльмен тушиб, фермерга яқинлашди.\n- Кеча ўғлимнинг ҳаётини сиз сақлаб қолдингиз-ми?\n- Қанча тўлашим керак, сизга?\n- Мени хафа қилмасликни илтимос қилган бўлар эдим сиздан, жаноб. Мендан қарзингиз йўқ. Зеро мен, ақлан соғлом ҳар қандай инсон қилиши керак бўлган ишни қилдим холос.\n- Бироқ бу ишингизни рағбатлантирмай, шундайлигича қолдира олмайман. Негаки, ўғлим менга жуда азиздир. Ҳеч тортинмасдан, оғзингизга келган маблағни айтаверинг, - туриб олди меҳмон.\n- Ушбу мавзуда гапиришни ортиқ истамайман, омон бўлинг, - деди фермер, нари кетиш учун тескари ўгирилиб.\nШу пайт пиллапояга фермернинг ўғилчаси чиқиб қолди.\n- Ҳа, ўғлим, - ғурур-ла, боласининг бошини силабди фермер.\n- Келинг, бундай қиламиз. Мен ўғлингизни ўзим билан Лондонга олиб кетиб, таълим олиши билан боғлиқ барча харажатларни ўз зиммамга оламан. Агар у ўз отасидек олижаноб бўлса, на сиз ва на мен бугунги қароримиздан афсус қилмаймиз.\nОрадан вақт ўтибди. Фермернинг ўғли дастлаб мактаб, сўнг тиббиёт университетини тамомлабди. Кўп ўтмай, унинг номи жамики жаҳонга пенициллинни кашф этган инсон сифатида машҳур бўлиб кетибди. Унинг исми Александр Флеминг.\nУруш арафасида Лондоннинг нуфузли клиникаларидан бирига ўша жентльменнинг ўғли кучли зотилжам касаллиги билан тушиб қолибди. Нима деб ўйлайсиз, бу сафар унинг ҳаётини нима сақлаб қолди? Тўппа-тўғри, Александр Флеминг кашф этган пенициллин!\nАлександр Флемингни ўқитган бадавлат жентльменнинг исми Рандольф Черчилль, ўғлининг исми эса вақт ўтиб, Англиянинг Бош вазири даражасига қадар кўтарилган Уинстон Черчилль бўлган.\n«Қилган савобинг ўзингга қайтар!», деган экан кунлардан бир кун Уинстон Черчилль.\nРус тилидан ўзбек тилига камина томонидан ўгирилди.\nAnvar Atakhanov, Colorado, Dilya Hasanova, abdurashid, barlos, bekww, gofurov, myu, pipicron, Адхамжон, Знакомый


Qalampir.uz - Санкт-Петербург метросидаги портлаш айбланувчилари иши судга оширилди\n19:03, 01.02.2019 Олам\nЖалилов бомбани “Сенная площадь” ва “Технологический институт-2” станциялари орасида портлатган.\nМосква округининг ҳарбий суди 2017 йилнинг апрель ойида Санкт-Петербург метросида юз берган теракт бўйича жиноий ишни кўриб чиқади. Бу ҳақда ТАСС хабар берди.\n“Бош прокурор ўринбосари жиноят иши бўйича “Котиб таухид вал Жиҳод” террорчилик гуруҳининг 11 аъзоси нисбатан айблов хулосасини тасдиқлади. Улар петербург метросида теракт уюштириш ва ноқонуний қурол ва портловчи ускуналар сақлашда айбланди. Иш кўриб чиқиш учун Москва округининг ҳарбий судига юборилди”, дейилади хабарда.\nТерговга кўра, 2017 йил 3 апрель куни Акбаржон Жалилов террорчилик гуруҳи аъзолари томонидан тайёрланган иккита бомбани олиб кирган. Бомбалардан бирини “Площадь Восстания” станциясида қолдириб, иккинчисини ўзида қолдирган. Бироқ “Площадь Восстания”даги бомба вақтида топиб, зарарсиз ҳолга келтирилган. Шундан сўнг, Жалилов иккинчи бомбани “Сенная площадь” ва “Технологический институт-2” станциялари орасида портлатган.\nЭслатиб ўтамиз, 2017 йил 3 апрель куни Санкт-Петербург метросининг “Сенная площадь” ва “Технологический институт-2” станциялари орасида кучли портлаш рўй берганди. Ҳодисада ҳудкуш террорчи Акбаржон Жалилов билан 16 киши ҳалок бўлган, 67 киши жабрланганди.\nТеглар:Акбаржон Жалилов Сенная площадь\nСанкт-Петербург метросидаги бомба нега портламай қолганди?\n12:33, 25.07.2018 5 704


16:06 30.10.2015 (Янгиланган 16:09 30.10.2015) Ҳавола олиш\nЗамонавий “Ипак йўли”дан карвонлар ўрнига тезюрар юк поездлари қатнайди.\nЯқинда Қозоғистон ва Хитой чегарасида улкан транзит мажмуаси очилди. Унинг номи Хоргос — Шарқий дарвоза.\nЧўл ўртасида қурилган янгигина Алтинкол темир йўл бекати биносидан олти йўналишда темир йўл излари узоқларга чўзилиб кетган. Ҳозиргина Хитойдан келган поезддан махсус кран контейнерни олиб юк машинасига ортди. Юк машинаси бўлса контенерни қўшни йўлда турган поездга еткизди. Ушбу контейнер Алтинколдан бекатидан чиқиб Евроосиё ҳудудида ёки унданам узоқларда жойлашган мамлакатларга йўл олади.\nАйнан шу йўналишда қадим замонларда Хитойдан юк ортилган туялр карвони мағрур қадам ташлаб ўтган. Замонавий Буюк Ипак йўлидан эса тезюрар юк поездлари қатнайди. Алтинколда янги “Ипак йўли”нинг икки хил темир йўл тизими учрашади: шарқий ва ғарбий. Хитойдан “тор” темир йўл изи келиб Қозоғистон ва собиқ Иттифоқнинг “кенг” темир йўл изи билан учрашади.\nАлтинкол Ўрта Осиёда энг катта қуруқлик порти. Қозоғистон республикасининг миллий лойҳаси бўлган “Хоргос – Шарқий дарвоза” лойҳаси чўлда 6 минг гектар жой эгаллаган. Алтинкол бекати ёнида яқинда улкан омборхона пайдо бўлади. Унинг номи “Қуруқ порт”, майдони 18 минг контейнерга мослашган, юкларни саралаш ва жўнатиш учун терминаллари билан жиҳозланган.\nҲозирги кунда Хитой маҳсулотининг 98% денгиз орқали ташилади. Хоргос ушбу кўрсаткични ўзгартириш имконига эга. Чунки қуруқлик орқали юклар 2-3 баравар тезроқ етиб боради.\nҚайта туғилаётган “Ипак йўли” ҳақидаги инфографикамизни томоша қилинг.


Муносабат 26.05.2020 12:37\nПандемия даврида биз АЁЛлар янада чуқурроқ англамоқдамиз\nМаълумки, бутун дунёда инсоният учун умумий бир синов даври кечмоқда. Коронавирус пандемияси тиббиёт тилида айтганда, ўз геометрик прогрессиясида тарқалиб, одамларни безовта қилмоқда. Афсуски, дунёнинг кўп давлатлари қаторида Ўзбекистон халқи ҳам бу синовдан четда қолмади. Яратганнинг бу каби синовларидан миллати, тили ва динидан қатъи назар ҳеч ким ва ҳеч бир ва ҳатто қудратлиман деган давлатлар ҳам ҳимояланмаган.\nБугун эпидемиологик вазият юмшагандек бўлсада, бутун дунёда унинг қайтиш тўлқини хавфи ҳам йўқ эмас. Вазият сабаб ҳатто мусулмон оламининг кўнгиллар интилувчи, дийдори ошиқтирувчи Маккаи мукаррамага зиёратлар ҳам чегараланди. Шунинг ўзи ҳам хавф кўламини белгилаб беради.\nАёл жасорати, унинг оқилона чоралари, тартиб ва интизом, қоидаларга амал қилиш фазилати, ён-атрофидагиларга меҳрибонлик билан ёндашуви, унинг қанчалар шафқатли бўлмасин халқи, оиласи, фарзандлари бошига иш тушганда қатъий ва мустаҳкам қарорлар қабул қилиб, жипслаша олиши бугунги шароитда қўл келмоқда.\nПандемия даврида биз аёллар қуйидагиларни янада чуқурроқ англамоқдамиз:\n- Мураккаб вазиятда оддий соғлом турмуш тарзига ва карантин тартибига риоя этиш билан инсон ўзини ҳалокатдан асраб қолиши мумкинлигини тушундик;\n- Биз оддий, кичик, маиший,глобал бўлмаган деб баҳолаган омилларимиз аслида, умуммиллат ва умуминсоният саломатлигини сақлашда катта роль ўйнашини англадик! Биз қаерда яшамайлик бир-биримизга боғлиқлигимизни, бутун инсоният ўзаро кўринмас ришталар билан боғлиқ эканини ҳис этдик!\n- Кутилмаган ўзгаришларни, янгиланиш ва зарбларни қабул қилишдан қўрқмасликни ўргандик!\n- Оила даромадини оширишнинг янги шароитдаги йўлларини топишни ўргандик!\n- Биз ОНАлар, АЁЛлар вирусдан хабарсиз, ўз ҳаёлида ўйинчоқ ўйнашни, мултифильм кўришни орзу қилиб турган болажонларимиз, эндигина барқ уриб ҳаётга кириб келаётган фарзандларимизнинг келажаги учун ўз куч ва салоҳиятимизни сафарбар қилишимиз шартлигини яна бир бор ёдга олдик!\n- Болаларимизга Яратганнинг ўзи берган жисму жонни, соғликни, она-табиатни, она сайёрамизни асраш ИНСОНнинг вазифаси эканини уқтирдик!\nМен ишонаман, Яратганнинг ўзи аёл зотига берган энг кучли фазилатларимизни, дуоларимизни, куч ва ғайратимизни шу кунларда эсон-омон ўтиб олишга сарфлаб, синовни енгиб байрамли кунларга етажакмиз!\nМаҳалла ва оилани қўллаб-қувватлаш вазирининг биринчи ўринбосари, сенатор


Quvasoy.uz - ВИЛОЯТ ҲОКИМИ ХОТИРЖАМЛИККА ЧАҚИРДИ\nВИЛОЯТ ҲОКИМИ ХОТИРЖАМЛИККА ЧАҚИРДИ\n2020-03-19 11:59:09 192\nФарғона вилояти ҳокими Шуҳрат Ғаниев маҳаллий телевидение орқали чиқишида аҳолини коронавирус пандемиясидан хавотирга тушиш учун ҳеч қандай асос йўқлигини, касалликка қарши курашиш мақсадида амалга оширилаётган ишлар ҳақида маълум қилди.\n— Муҳтарам Президентимиз маҳалла ва оила масалаларига бағишланган видеоселектор йиғилишида коронавирус муаммосига тўхталиб, бу билан боғлиқ вазият бўйича халқимизга мурожаат қилди, – дейди вилоят раҳбари. – Кўпни кўрган халқимиз янада жипслашиб, аҳил ва ҳамжиҳат бўлиб, бу мураккаб синовларни ҳам енгиб ўтамиз, дея айтган гаплари барчамизга янада куч бағишлади.\nҲақиқатдан вазият тўлиқ назоратга олинган бўлиб, ҳеч кимнинг ваҳима ва хавотирга тушишига асос йўқ. Вилоятимизда ҳам коронавирус эпидемиясининг олдини олиш бўйича барча чора-тадбирлар белгилаб олинган.\nУч кунлик ишларни сарҳисоб қиладиган бўлсак, фавқулодда ҳолатлар юзга келиши ва олдини олиш мақсадида санитария-эпидемиология осойишталиги марказида 335 та, даволаш-профилактика муассасаларида 2 минг 98 та махсус ҳимоя кийим ва бошқа зарур воситалар захира қилиб қўйилган. Шунингдек, ўткир пневмония ва бошқа юқумли касалликга гумон қилинганларни алоҳидалаш ва уларни шифохоналарга етказиш мақсадида туну кун навбатчилик ташкил этилган. Коронавирус билан гумон қилинганларни ётқизиш учун шаҳар ва туманларда 500 дан ортиқ захира ўринлари яратилди.\nЯна бир бор қайд этиб ўтмоқчиман, бу захира. Ҳали Фарғона вилоятида коронавирус билан касалланган беморнинг ўзи йўқ.\nВилоят чегара ҳудудларида 8 та санитария назорат пунктлари фаолияти йўлга қўйилиб, улар керакли жиҳозлар ва анжомлар билан таъминланган. Чегара ҳудудлардаги 5 та божхона чегара постлари масофадан туриб истимали беморларни аниқловчи тепловизорлар билан тўлиқ таъминланган.\nВилоятимизда эндемик давлатлардан қайтган 508 нафар фуқаролар назоратга олинди. Уларнинг барчаси тиббий кузатувга олиниб, касаллик аниқланмади. Хотиржам уйларига кузатилди.\nТадбиркорларимиз озиқ-овқат маҳсулотларининг нарх-навосини асоссиз ошиб кетишини олдини олиш учун яқиндан кўмак бермоқда. Бу борада мутасадди ташкилотлар тушунтириш ишларини олиб бормоқда. 37 та деҳқон бозорларида етарли захира бор. Афсуски, ишчи гуруҳлар томонидан 129 та тадбиркор асоссиз равишда ун ва нон маҳсулотларини ошириб юборганлик ҳолати аниқланди. Уларга биринчи марта огоҳлантириш берилди.\nТиббиёт ходимларининг маслаҳатларига амалга қилиб, эҳтиёт бўлсак, албатта бу касалликнинг олдини олган бўламиз.